Predsjednik Evropske komisije Žan Klod Junker imao izlaganje u Skupštini Crne Gore\nutorak, 27 februar 2018 19:19\nPredsjednik Skupštine Crne Gore Ivan Brajović razgovarao je danas sa predsjednikom Evropske komisije Žan Klod Junkerom. Nakon tête-à-tête razgovora, predsjednik EK upisao se u Knjigu utisaka poslije čega su se predsjednik Skupštine Crne Gore i predsjednik EK obratili poslanicima Skupštine Crne Gore.\nPredsjednik Brajović istakao je da, nakon uspješno okončanog procesa integracije u Sjevernoatlantski savez Crna Gora sada sve kapacitete društva usmjerava ka procesu integracije u Evropsku uniju. “Posjeta predsjednika Junkera i drugih najviših zvaničnika našoj zemlji potvrda je čvrstog opredjeljenja i otvorenosti Unije za prijem novih članica” kazao je Brajović i dodao da smatra da bez Crne Gore i njenih susjeda u Evropskoj Uniji, koji su po tradiciji i istoriji neraskidivi dio Evrope, nema mirne, bezbjedne i dugoročno stabilne Evrope.\nPredsjednik Brajović rekao je još da je za Crnu Goru od izuzetnog značaja što je u Strategiji potvrđen “princip regate”. “Naša država nastavlja sprovođenje svih neophodnih reformi kako bi, na dobrobit svojih građana, postala dio porodice evropskih naroda kojoj pripada, jer Crna Gora nema dilemu da projekat ujedinjene Evrope ima dugoročnu i održivu perspektivu”, kazao je predsjednik Brajović i zaključio da je uvjeren da će sopstvenim zalaganjima i preuzimanjem odgovornosti za svoj razvoj, Crna Gora biti prva sljedeća članica Evropske unije.\nPredsjednik EK Žan Klod Junker kazao je da mu je čast i zadovoljstvo što je u Crnoj Gori koja je, kako je rekao s pravom ponosna na svoja postignuća tokom istorije, posebno kada je riječ o novijoj istoriji. “Parlament je hram demokratije, mjesto na kojem se debatuje o ispravnosti argumenata”, kazao je Junker.\nPredsjednik EK kazao je da je ubijeđen da je mjesto zemalja Zapadnog Balkana, prije svega Crne Gore, u Evropskoj uniji. “U Evropi dijelimo istu teritoriju i istoriju zbog čega je neophodno pomiriti geografiju i istoriju”, kazao je Junker. Predsjednik EK naglasio je da Crna Gora na putu učlanjenja u EU pokazuje značajan napredak. “Datum učlanjenja zavisi od vas”, kazao je Junker i dodao da je impresioniran odlučnošću sa kojom je Crna Gora za manje od 12 godina prešla nevjerovatan put”.\nObraćanju predsjednika Evropske komisije Žan Klod Junkera prisustvovali su najviši državni funkcioneri, predstavnici Vlade Crne Gore, kao i rezidentni ambasadori EU u Crnoj Gori.\nIzlaganje predsjednika Evropske komisije Žan Kloda Junkera u Skupštini Crne Gore\nPokrivalice - Žan Klod Junker u Skupštini Crne Gore\nPredsjednik Evropske komisije Žan Klod Junker u Skupštini Crne Gore


"Ako svojim radom i poslom ne možemo da ubijedimo ljude da smo najbolji, niko ne treba da nas glasa"\n6491 pregleda\t81 reakcija\t81 komentar(a)\nDavidović u posjeti, Foto: Narodni pokret\nNarod će početi masovno da se vraća selu jer u gradu nema sreće za svakog. Prije ili poslije, svi bogati ljudi će da žive na selu, saopštio je lider Narodnog pokreta Crne Gore i kandidat za gradonačelnika Nikšića,Miodrag Daka Davidović.\nOn je kako je saopšteno iz Narodnog pokreta Crne Gore, zajedno sa kandidatima za odbornike Natalijom i Zoranom Matijaševićem, posjetio poljoprivredno gazdinstvo porodice Purović.\n"Moramo da osavremenimo farme i to je moguće pomoću subvencija i povoljnih kredita. Malo je takvih domaćina kao što ste vi i zaista služite za ponos čitavoj državi. Narod će početi masovno da se vraća selu jer u gradu nema sreće za svakog. Prije ili poslije, svi bogati ljudi će da žive na selu", istakao je Davidović.\nOn je, kako se navodi u saopštenju, rekao da "ovo ne može dugo ovako" i da "nema logike".\n"Nekada kod nas nije bilo kuće bez 100 ovaca i to nije bilo prije 500 godina već praktično "juče", kazao je Davidović.\nOn je naglasio da država jednostavno mora da omogući da seljak lijepo živi od svoga stada jer u suprotnom nema opstanka ni državi.\nOno što je po riječima Davidovića najbitnije su djeca.\n"Krucijalno je da se obezbijedi dječiji dodatak i pomoć familijama sa više djece jer nataliet nam je ugrožen. Tokom prošle godine u Nikšiću je umrlo skoro 200 ljudi više nego što je rođeno i to je rak našeg društva", rekao je Davidović.\nKako se navodi u saopštenju rekao je i da neće govoriti ni o jednoj partiji niti ga zanima ko je za koju partiju i da je to lični odabir.\n"Ako svojim radom i poslom ne možemo da ubijedimo ljude da smo najbolji, niko ne treba da nas glasa’’, rekao je Davidović.\nOsvrnuo se i na odborničku listu Narodnog pokreta.\n"Sa nama sjede ljudi koji su na mojoj listi, školovani kadar, stručnjaci. Ono što me čini posebno ponosnim je to što ih nisam birao", rekao je Davidović.\nOn je dodao i da nije učestvovao u formiranju liste i da se lista formirala od najboljih gdje se, kako je rekao, prijavilo zaista mnogo više ljudi različitih profila nego što im je bilo potrebno.\n"Nijesam htio da učestvujem u tome da mi sjutra ne bi rekli kako sam iz nepotizma tu "namjestio" nekog od svoje familije ili prijatelja. Moramo da biramo ljude po zaslugama, a ova dama je najbolja u svom poslu i na listi je odmah do mene", rekao je Davidović aludirajući, kako su rekli iz Narodnog pokreta,na odbornicu Nataliju Matijašević, inženjera agronomije iz oblasti tehnološko-tehničke nauke i specijalistu za zaštitu životne sredine.\nNarodni pokretMiodrag DavidovićNatalija MatijaševićNikšić


NSinfo: Dan jednakih plata u Novom Sadu 14. decembra\nDan jednakih plata u Novom Sadu 14. decembra\nKomisija za rodnu ravnopravnost Skupštine grada Novog Sada\ni ove godine organizuje akciju "Dan jednakih plata".\nAkcija će se održati 14. decembra, a do sada se prijavilo 19 privrednih subjekata.\nKomisija poziva sve privredne subjekte u Novom Sadu da ženama na dan 14. decembra omoguće popust u iznosu od 11 odsto.\nPrivredni subjekti koji vrše svoju delatnost u Novom Sadu i koji žele da učestvuju u navedenoj akciji se pozivaju da se prijave na adresu za prijem elektronske pošte Skupštine Grada Novog Sada skupstinagrada@novisad.rs.\nPodsetimo, zarade žena u Republici Srbiji niže za 11 procenata od prosečnih zarada muškaraca.\n... Novi Sad, plata, popust


KINESKI AMBASADOR: Čak i deca u Kini znaju ko je bio Valter\nKINESKI AMBASADOR O BATINOJ SMRTI Čak i deca u Kini znaju ko je bio Valter\nKineski ambasador u Beogradu Li Mančang izrazio je danas u ime kineskog naroda i svoje ime, saučeešće srpskom narodu i porodici Velimira Bate Živojinovića zbog smrti legendarnog glumca koji je bio veoma popularan i u Kini.\n"Duboko me je potresla vest o smrti Velimira Zivojinovića, našeg Bate. Ovom prilikom želim da u ime kineskog naroda i u moje lično ime izrazim najdublje saučešće njegovoj porodici i srpskom narodu. Budite uvereni, da svaki građanin Kine koji je imao priliku da uživa u njegovim filmovima, tuguje sa nama" naveo je kineski ambasador. U saopštenju dostavljenom Tanjugu Li je istakao da je Bata Živojinović bio osvedočeni prijatelj kineskog naroda koi je dao nemerljiv doprinos produbljivanju kinesko-srpskog prijateljstva kao i proboju srpskog filma i kulture na teritoriju Kine, Danas, kako je naveo "cak i deca u Kini znaju ko je bio Valter", i taj lik je i danas uzor velikom broju mladih ljudi.\n"Ponosni smo što smo poznavali tog velikana srpskog i svetskog glumista. Njegovo ce mesto u nasim srcima ostati zauvek upraznjeno. Neka mu je večna slava," zaključio je ambasador.\nSledeća ⇨ Predstavnici kineske kompanije Gezhouba Group Company Limited posjetili TK\nPrethodna ⇦ Idući tjedan u Hrvatsku stiže velika poslovna delegacija iz Kine


Od 23. do 25. novembra održavaju se tri sajamske manifestacije\nBeogradski sajam najavio je da se do kraja novembra planira održavanje pet tradicionalnih sajamskih manifestacije, posvećenih energetici, ekologiji, vanrednim situacijama i zaštiti na radu, etno hrani i piću i zimskoj opremi i turizmu, uprkos ograničenjima nametnutim zbog pandemije korona virusa.\nKako je precizirano u saopštenju, od 23. do 25. novembra održavaju se tri sajamske manifestacije.\nOdržaće se 16. Medjunarodni sajam energetike, koji je jedan od najvećih i najrespektabilnijih godišnjih regionalnih skupova kompanija, korporacija, preduzeća, institucija i profesionalaca u sektorima električne energije, uglja, nafte, gasa, obnovljivih izvora energije, energetske efikasnosti i rudarstva, a koji se ovog puta odvija u uslovima globalne i duboke energetske krize.\nPod zajedničkim sloganom „Snaga prirode“, u isto vreme i na istom mestu, održava se i 17. Medjunarodni sajam zaštite životne sredine i prirodnih resursa – „EcoFair“, posvećen sistemu i mehanizmima zaštite životne sredine, sa posebnim akcentom na zelenu ekonomiju, industriju reciklaže, obnovljive izvore energije i upravljanje otpadom.\nPokrovitelji Sajma energetike i Sajma ekologije su Ministarstvo rudarstva i energetike i Ministarstvo zaštite životne sredine, uz partnerski odnos Privredne komore Srbije.\nTakodje na istom mestu i u isto vreme, održava se i 42. Medjunarodni sajam prevencije i reagovanja u vanrednim situacijama i bezbednosti i zdravlja na radu – „112 Expo“, koji se bavi zaštitom od požara, poplava, zemljotresa, hemijskih akcidenata, povreda na radu, reagovanjem u vanrednim situacijama, bezbednošću i zdravljem na radu.\nPokrovitelj ove manifestacije je Ministarstvo za rad, zapošljavanje, boračka i socijalna pitanja Srbije.\nKako je navedeno, na dan kad se zatvaraju kapije ovih sajmova otvaraju se kapije sledeća dva, koji će trajati od 25. do 28. novembra.\nNa 15. Sajmu etno hrane i pića, regionalnoj smotri prehrambenih proizvoda namenjenih tržištu, pripremljenih po tradicionalnim receptima, biće predstavljeni nacionalni specijaliteti, proizvodi karakteristični za uža geografska područja, najčešće ručne izrade i od organski gajenih sirovina.\nPokrovitelj manifestacije je Ministarstvo poljoprivrede, šumarstva i vodoprivrede Srbije.\nIstovremeno se održava i 35. „Expo-zim“, sajam zimske sportske opreme, koji omogućava zainteresovanima da na jednom mestu pronadju sportsko-rekreativnu opremu, razmene ili servisiraju polovne rekvizite i obezbede povoljne turističke aranžmane.\nSve sajamske manifestacije održače se uz poštovanje epidemijskih mera, navedeno je u saopštenju.\nBeogradski sajam, Ministarstvo poljoprivrede, Ministarstvo rudarstva i energetike, Ministarstvo za rad, Ministarstvo zaštite životne sredine, PKS, Sajmovi u Srbiji


Vučić se zahvalio Džaišankaru za nepriznanje Kosova\nPredsjednik Srbije Aleksandar Vučić zahvalio je indijskom ministru spoljnih poslova Subramanjanu Džaišankaru za principijelan stav Indije po pitanju nepriznavanja jednostrano proglašene nezavisnosti Kosova i poštovanju suvereniteta i teritorijalnog integriteta Srbije.\nNa sastanku je rečeno da više od 70 kompanija iz Indije posluje u Srbiji, a postoji interes i mnogih drugih za investicije, naročito u oblasti poljoprivrede, IT industrije i turizma, saopšteno je iz pres-službe predsjednika Srbije.\n"Ukidanje viza za indijske državljane rezultiralo je značajnim povećanjem broja indijskih turista u Srbiji", istakao je Vučić.\nOn je naglasio da ova posjeta ima poseban značaj, imajući u vidu da je ovo prva posjeta ministra spoljnih poslova Indije nakon više od dvije decenije i istakao da je Srbija ponosna na činjenicu da dvije zemlje imaju dugu tradiciju međusobnih odnosa.\nVučić je čestitao jubilej - 150 godina od rođenja Mahatme Gandija, jednog od najznačajnijih političkih lidera i mislilaca koji je značajno uticao na međunarodne odnose u novije vrijeme.\nOn je uputio je pozdrave i poziv premijeru Indije Narendri Modiju da posjeti Srbiju.\nDžaišankar je istakao da je dalji svestrani razvoj ekonomske saradnje, kroz unapređenje trgovinske razmjene i investicione saradnje, jedan od prioriteta u odnosima dvije zemlje.


Duško Lopandić i Milena Lazarević: Samit u Trstu najsadržajniji ali neće sve biti i realizovano | N1 Srbija\n13.07.2017. |10.13 >10.27 |\nGostujući u Novom danu na televiziji N1, Lopandić je rekao da je uspeh samit zemalja Zapadnog Balkana u Trstu rezultat "bolje ekonomske i političke situacije u Evropskoj uniji".\n"Važno je da ceo proces evrointegracija ide dalje i da ono što se dešava u regionu bude ono što se dešava u EU. U Evropskoj uniji postoji Junkerov plan za razvoj infrastrukture do 2020. godine, i na neki način ovaj plan iz Trsta je vezan za taj Junkerov plan", rekao je Lopandić.\nOn je ocenio da zemlje Zapadnog Balkana polako smanjuju razlike u odnosu na zemlje EU, posle perioda ekonomske krize koja je pogodila naročito manje zemlje. "Sada se region vraća u ono formu koja je bliža Evropskoj uniji", rekao je Lopandić.\nGovoreći o temama i razgovorima civilnog društva sa zvaničnicima u Trstu, programska direktorka Centra za evropske politike Milena Lazarević je rekla da je veća pažnja civilnog društva ove godine posvećena temama vladavine prava, i na skupu se posebno insistiralo da se zemlje regiona posvete više vladavini prava i zatražila jača borba protiv korupcije i više medijske slobode.\n"Interesantno je da su se na forumu posvećenom civilnom društvu pojavili i evropski komesar Johanes Han i italijanski ministar spoljnih poslova i svi ministri spoljnih poslova regiona, osim srpskog", rekla je Lazarević i dodala da su se među zvaničnim porukama lidera nekako izgubile one posvećene civilnom društvu i demokratizaciji društva, ali da ih je bilo i pre početka samita u Trstu.\nPotpisan sporazum o Transportnoj zajednici zapadnog Balkana\nOtvorena prva zajednička institucija u regionu\nBrnabić za N1: Da se nastave i ubrzaju dogovoreni projekti\nAmbasador Lopandić rekao je da se je prisustvo lidera najvećih evropskih zemalja, poput nemačke kancelarke Angele Merkel i predsednika Francuske Emanuela Makrona, važna i da pokazuje da je Evropska unija spremna da se posveti Zapadnom Balkanu.\n"Poznato je da je proces proširenja zemalja regiona usporen, jer postoji zamor u EU zbog Bregzita i krize, ali je važno da su najveće zemlje, predstavnici vlada i fransuski premijer učestvovali na samitu u Trstu, jer su želeli da pokažu da su spremni za dalju saradnju", rekao je Lopandić.\nProgramska direktorka CEP-a kaže da se stiče utisak da se Zapadni Balkan "vraća na scenu" i da se povećava fokus lidera EU na Balkan.\n"Ove godine je odlučeno da se u nekom narednom periodu održi jos neki samit u regionu, a uoči ovog samita u Trstu održan je i samit Višegradske četvorke u proširenom formatu, s Hrvatskom, Slovenijom i Austrijom, sa kojeg je takođe poslat apel za dalje proširenje", rekla je Lazarević i dodala: "Ono što je bilo iznenadjenje je da je i Velika Britanija ostala dosledna Berlinskom procesu (proširenja) bez obzira na Bregzit".\nLopandić: Dogovori u Trstu nisu ponuđeni "umesto" ulaska u Evropsku uniju\nLopandić je odbacio tezu da je proces u Trstu i dogovori koji su postignuti nešto što se zemljama Zapadnog Balkana nudi umesto ulaska u Evropsku uniju.\n"Ne slažem se sa tezom da je ovo bilo nešto 'umesto'. Svaki vid saradnje je dobar. Ono što se vidi iz ekonomskih pokazatelja, je da svaka zemlja brže razvija odnose sa EU nego između sebe...Ono što vidim iz prisustva šefova EU je da ostaje pažnja prema Balkanu. Ona je možda formalnog karaktera, ali ima svoj značaj", ocenio je Lopandić.\nOn je rekao da će se EU u narednom periodu u prvom redu posvetiti Bregzitu, ali da će nakon 2019. godine, "otvoriti još jedan prozor za mogućnost da se kompletira proces proširenja".\nLazarević je ocenila da se lideri regiona nakon samita u Trstu "neće baš baciti na posao", jer je činjenica da se i ono dogovoreno na ranijim samitima "nije baš sve ispunilo.\nDuško Lopandić milena lazarević Trst Samit u Trstu CEP


Nastavak obuka za korišćenje MRV informacionog sistema - Klimatske promene\nNastavak obuka za korišćenje MRV…\nU organizaciji Ministarstva zaštite životne sredine i Programa Ujedinjenih nacija za razvoj, nastavljene su obuke za korišćenje informacionog sistema za monitoring, izveštavanje i verifikaciju podataka i informacija u oblasti klimatskih promena (MRV-IT sistem).\nMRV-IT sistem je razvijen u okviru projekta “Uspostavljanje okvira transparentnosti prema Sporazumu o klimi iz Pariza“ sa ciljem da unapredi izveštavanje o politikama i merama u oblasti klimatskih promena, da obezbedi transparentnije procese, omogući bolju i pravovremenu razmenu podataka i informacija i ojača saradnju izmedju svih relevantnih institucija na nacionalnom i lokalnom nivou.\nTokom dvodnevne obuke, kojoj je prisustvovalo oko 40 predstavnika relevantnih ministarstava, agencija i zavoda, učesnici su imali prilike da se detaljno informišu o ključnim rezultatima nedavno završene Konferencije pod Okvirnom konvencijom UN o promeni klime (CoP26 u Glazgovu), kao i o obavezama koje predstoje prema UNFCCC i Sporazumu o klimi iz Pariza. Takodje, učesnicima je predstavljen i Jedistveni informacioni sistem za upravljanje javnim politikama, kao i svi segmenti novog MRV – informacionog sistema i mogućnosti daljeg unapredjenja i povezivanja sa drugim komplementarnim IT sistemima.\nPored razmene informacija, učesnici su imali prilike da rade u razvijenom informacionom sistemu koji će od 2022. godine biti dostupan za korišćenje svim relevantnim institucijama.\nNa sastanku je istaknuto da uspostavljanje funkcionalnog MRV sistema dodatno doprinosi sprovodjenju Zakona o klimatskim promenama, kao i efikasnijoj razmeni podataka i informacija od značaja za politike u oblasti klimatskih promena, većoj transparentnosti i dodatnom unapređenju međuinstitucionalne sradnje.\nPočetkom 2022. godine planiran je nastavak obuka za korišćenje MRV – IT sistema, za sve institucije na nacionalnom i lokalnom nivou koje su uključene u prikupljanje podataka i/ili izveštavanje u oblasti klimatskih promena.\nPrezentacije su dostupne ispod:\nOd koncepta do funkcionalnog MRV sistema u oblasti klimatskih promena\nPregled segmenata MRV sistema\nPredstavljanje Informacionog sistema\nPolitike i mere u oblasti klimatskih promena\nJedistveni informacioni sistem za upravljanje javnim politikama\nMRV-IT moduli: GHG inventar, Projekcije i Scenarija i Indikatori\nNDC – IT modul\nKategorije: Događaji, Izdvajamo, Vesti 16. decembra 2021.\nPrethodnoPrevious post:Otvoren poziv za prijave potencijalnih subjekata direktnog pristupa Zelenog klimatskog fondaSledećeNext post:Produžen rok za podnošenje prijava na otvoreni poziv za prijave potencijalnih subjekata direktnog pristupa Zelenog klimatskog fonda\nOtvoren Izazov za rešenja za dekarbonizaciju privrede i smanjenje emisija zagađujućih materija


U Opštoj bolnici u Valjevu pušten u rad bolnički informacioni sistem U Opštoj bolnici u Valjevu pušten u rad bolnički informacioni sistem – Personal magazin\nU Opštoj bolnici u Valjevu pušten u rad bolnički informacioni sistem\nMinistar zdravlja u Vladi Republike Srbije Tomica Milosavljević prisustvovao je juče prezentaciji bolničkog informacionog sistema u Opštoj bolnici Zdravstvenog centra Valjevo, u okviru kojeg je izgrađena informaciona mreža, instalirana oprema…\nMinistar zdravlja u Vladi Republike Srbije Tomica Milosavljević prisustvovao je juče prezentaciji bolničkog informacionog sistema u Opštoj bolnici Zdravstvenog centra Valjevo, u okviru kojeg je izgrađena informaciona mreža, instalirana oprema i izvršena obuka više od 1.200 zaposlenih.\nU tom zdravstvenom centru danas je svečano obeležen završetak radova na projektu tog sistema, koji se prethodne dve godine realizovao u okviru projekta Ministarstva zdravlja i Svetske banke “Razvoj zdravstva Srbije”.\nMilosavljević je precizirao da je u taj projekat uloženo približno 600.000 evra, koje su uz pomoć Svetske banke obezbedili Ministarstvo zdravlja, opštine iz Kolubarskog upravnog okruga, Republički zavod za zdravstvenu zaštitu Srbije i drugi.\nOn je ukazao na to da je Svetska banka kreditom koji je odobren 2002. godine u vrednosti od 20 miliona dolara, uz dodatna sredstva iz budžeta Srbije koja su tu sumu povećala na 20 miliona evra, pomogla obnovu zdravstvenog sistema u Srbiji.\nMilosavljević je ocenio da je izgradnja jedinstvenog informacionog sistema deo “Koridora 10 u zdravstvu Srbije”, i objasnio da su u njegovom središtu od danas samo pacijenti, o kojima se, zahvaljujući ovom sistemu, unose svi podaci.\nOn je precizirao da se oni odnose na preglede, javljanja lekaru, uspostavljanje dijagnoze, lečenje, utrošak lekova, laboratorijske analize i slično, što sve doprinosi povećanju efikasnosti lečenja i lakšem uspostavljanju dijagnoze.\nMinistar je podsetio na to da su bolnice u Zrenjaninu, Kraljevu, Vranju i Valjevu izabrane za pilot projekat “bolnica 21. veka”, koje su u Srbiji moguće zahvaljujući ne samo novcu već i znanju i entuzijazmu lekara, sestara, farmaceuta, biohemičara, stomatologa i ostalih zaposlenih u zdravstvu.\nPrema njegovim rečima, Valjevo je ispred svih, što je i očekivano, a slično je i u Kraljevu, dok je u Zrenjaninu svojevremeno započeta predimenzionisana bolnica.\nOn je dodao da Vranje, u kom je privreda do 2000. godine bila među najboljim u Srbiji, još nema bolničku zgradu, kao ni centralno snabdevanje gasom ili centralnu intenzivnu negu.\nOn je je kao potvrdu uspešnosti reformi u zdravstvu naveo podatak da je broj postelja smanjen za 20 odsto, ali da je pri tom efikasnost poboljšana za 13 odsto.\nMilosavljević je istakao da predstojeći poslovi podrazumevaju i razvoj jedinstvenog informacionog sistema, i ukazao na to da bi bila velika zabluda da se zdravstvo smatra samo potrošnjom.\nOn je naglasio da je zdravstvo delatnost koja treba da pokaže održivost ekonomskog razvoja Srbije u narednim godinama, uz sve uštede koje su moguće i kojih će sigurno biti.\nMinistar je ukazao na to da prava pacijenata neće biti smanjivana i da se, bar u prvom trenutku, lekovi na pozitivnoj listi neće smanjivati, i dodao da je u zdravstvu Srbije zaposleno 140.000 ljudi, što znači da od te delatnosti živi približno 500.000 zdravstvenih radnika, nemedicinskog osoblja i članova njihovih porodica.\nMilosavljević je najavio novu podršku Svetske banke za projekte “Razvoj zdravstva Srbije 2” i nastavak energetske obnove postrojenja u zdravstvenim ustanovama, budući da su ta dva projekta ocenjena najboljim.\nOn je takođe najavio i skoru nabavku najmodernijeg skenera i magnetne rezonance za Instut za majku i dete u Beogradu.\nValjevski zdravstveni centar je sredstvima donacija, lokalne zajednice i sopstvenim prihodima nabavio i umrežio približno 800 računara, tako da su u jedinstveni informacioni sistem uključeni i svi domovi zdravlja u šest opština Kolubarskog okruga – Valjevu, Ljigu Ubu, Mionici, Lajkovcu i Osečini.\nTaj sistem povezan je s centrom u Beogradu tako da je elektronska razmena informacija veoma brza i efikasna, a stručni konsultanti iz kliničkih centara Srbije sada ne dolaze u Valjevo, jer je omogućena razmena podataka na daljinu.\nBolnica u Valjevu opremljena je i savremenim aparatima, tako da su snimanja ultrazvukom, skenerom ili magnetnom rezonancom deo svakodnevnih procedura, koje koriste i pacijenti iz okolnih okruga zapadne Srbije.\nU Opštoj bolnici u Valjevu pušten u rad bolnički informacioni sistem was last modified: April 11th, 2009 by Redakcija\nbolnički informacioni sistemE-commerce\nZahvaljujući partnerstvu MFC Mikrokomerca i kompanije GFI podaci na mreži sigurni


Dijalog Nacionalnog konventa i predsednice Vlade – Održivi razvoj u centru pažnje\nDanas je nastavljen dijalog između predstavnika Nacionalnog konventa i predsednice Vlade, Ane Brnabić. Tema sastanka bio je održivi razvoj.\nInicijativa Nacionalnog konventa da se razgovara i aktivno radi na strategiji održivog razvoja u Srbiji, naišla je na razumevanje predsednice Vlade. Ana Brnabić je najavila formiranje međuresorne radne grupe koja će se baviti temom održivog razvoja i donošenjem Strategije održivog razvoja i pozvala predstavnike Konventa da se priključe toj radnoj grupi.\nProgram ekonomskih reformi (Economic Reform Program – ERP) za period 2021 – 2023, ključan je „alat“ za dostizanje ciljeva održivog razvoja. Nacionalni konvent je u svim ciklusima donošenja ERP-a aktivno učestvovao i svojim prilozima i komentarima redovno ukazivao da ekonomski rast mora da ima u vidu ciljeve održivog razvoja.\nCiljevi održivog razvoja predstavljeni u Agendi 2030, moraju da budu prilagođeni Srbiji. „Nacionalizacija“ ciljeva održivog razvoja pomaže da vidimo koji su ciljevi od značaja za našu zemlju. Primer je cilj broj 1 – Svet bez siromaštva, koji je važan jer je oko milion i 600 hiljada stanovnika u Srbiji u riziku od siromaštva. Pored toga važni su: smanjenje rizika od gladi, unapređenje obrazovanja, zaštita zdravlja....\nOsim pokretanja dijaloga na temu održivog razvoja Nacionalni konvent može da pomogne i dostizanju ciljeva održivog razvoja na lokalu. Naglašeno je da je ostvarenje 67% svih ciljeva održivog razvoja na teretu lokalnih samouprava kojima je potrebna pomoć. Veliki broj članova Nacionalnog konventa su organizacije civilnog društva sa lokala, koje svojim znanjem i iskustvom mogu da pomognu u ostvarenju ciljeva održivog razvoja.\nSrbija je 2019. godine u Ujedinjenim nacijama predstavila dobrovoljni nacionalni izveštaj o ispunjenju ciljeva održivog razvoja. Cilj je da Dobrovoljni nacionalni izveštaj bude predstavljen i u sledećem ciklusu, 2022. godine.\nDijalog u ovom formatu biće nastavljen u aprilu. Tema sastanka biće Zelena agenda.


IFIMES: Vučić uspešno rebrendira Srbiju, Kosovo u nazadovanju - Kosovo Online\n1. Februar 2021. • 22:08 > 2. Februar 2021. • 00:17\nNa Kosovo je 2021. godina - godina izbora. Peti parlamentarni izbori biće održani 14.februara 2021.godine. Nakon formiranja skupštinske većine biće izabran predsednik Kosova, a slede i redovni lokalni izbori. U takvoj situaciji ne postoji ambijent za ozbiljan rad, posebno na suzbijanju pandemije kovid-19, te jačanju građanskih i drugih sloboda. Kompletan društvenopolitički život se sveo na izbore i izborne kampanje.\nMeđunarodni institut za bliskoistočne i balkanske studije je u januaru 2021.godine objavio analizu "Prevremeni izbori na Kosovu 2021: Kraj jedne epohe“.\nSkupština Kosova broji 120 poslanika, od kojih je 20 poslaničkih mesta zagarantovano za pripadnike manjinskih zajednica. Srpskoj zajednici pripada 10 poslaničkih mandata, bošnjačkoj tri, turskoj dva, Romima (RAE zajednice) četiri i goranskoj jedno poslaničko mesto.\nZa predstojeće prevremene izbore u evidenciji Centralne izborne komisije Kosova evidentirano je 1,9 miliona birača administrativno podeljenih u 38 opština u kojima živi 1,8 miliona stanovnika. Građani u dijaspori mogu da glasaju do 13. februara 2021. CIK je prihvatio 175.273 birača da glasaju putem pošte, dok je na prošlim izborima bilo omogućeno, da 35.087 birača glasa putem pošte izvan Kosova. Na izborima učestvuje 28 političkih subjekata, od kojih 21 politička stranka, dvije koalicije i pet građanskih inicijativa. Izborna kampanja počinje od 2.februara 2021. i trajat će svega 10 dana, iako neformalno traje već nekoliko mjeseci.\nKosovo je još uvek jedna od zemalja u regionu, koja ima probleme sa konačnim biračkim spiskom, koji je nepročišćen i neverodostojan, jer je nelogično da na Kosovu ima više birača nego stanovnika. Posebno zabrinjava činjenica, da se na ove izbore prijavio izuzetno visok broj od 175.273 birača za glasanje putem pošte što opravdano otvara sumnje u moguće manipulacije. Nakon ocene zahteva, odobreno je 101.839 zahteva za registraciju, dok je 29.633 zahteva odbijeno.\nWorld Justice Project (WJP) svake godine objavljuje indeks vladavine prava, koji važi kao vodeći svetski izvor za pouzdane, nezavisne podatke o pravnoj državi, koja države razvrstava u pogledu uspešnosti pravne države.\nZemlje sa snažnim i nezavisnim sudstvom postižu visoke rezultate, suprotno zemlje sa korumpiranim sudijama uvrštavaju se nisko na lestvici. Nedavno objavljeni indeks za 2020.godinu pokazuje da je stanje na Kosovu poražavajući, jer od 128 zemalja Kosovo je uvršteno na 54.mesto po indeksu pravne država i na 97. mesto po provođenju propisa, na 71. mesto po ograničavanju vladinih nadležnosti, na 62. mesto po korupciji, na 93.mesto po nivou građanske pravde i na 56. mesto po nepristrasnosti krivičnog pravosuđa.\nPrema oceni Transparensi Internešnal za 2020.godinu Kosovo je uvršteno je na visoko 104.mesto prema stepenu korupcije od ukupno 179 zemalja, koje su bile predmet istraživanja i nalazi se u grupi zajedno sa Vijetnamom, Albanijom, Obalom Slonovače, Tajlandom, Alžirom i Salvadorom.\nIzvještaj organizacije Reporteri bez granica pokazuje, da se Kosovo prema slobodi medija nalazi u grupi delomično slobodnih zemalja i zauzima 70. mjesto od 180 zemalja.\nPolitičko-kriminalne strukture nigde nisu izgradile zemlju i institucije\nSve dosadašnje vlade Kosova preuzimanjem vlasti najavljivale su ubrzan razvoj sa obećanjem, da će izgrađivati snažne institucije, koje će biti faktor unutrašnje stabilnosti i mira te da će tako doprinositi stabilnosti i miru u regionu. Obećanja se nisu se ispunila, a građani Kosova su duboko razočarani vladajućim političkim strukturama, jer su jedini u regionu, koji nemaju bezvizni režim. Nigde na svetu, iz dosadašnje prakse, nije zabilježeno, da su političko-kriminale strukture izgradile snažne državne institucije, nego upravo suprotno. Permanentna politička kriza na Kosovu je politički koncept i način opstanka na vlasti aktuelnih političkih struktura.\nKriminal na Kosovu svoje korene vuče još iz vlade u egzilu. Jezgro kriminala su komandanti Oslobodilačke vojske Kosova (OVK) i paraobavještajna služba (ŠIK) u saradnji sa političkim strukturama. ŠIK je trebao biti raspušten 2008.godine, jer je 2009.godine osnovana zvanična Kosovska obavještajna agencija (KIA).\nKada se sagleda nedavna prošlost mogu se primetiti snažne veze između sadašnjih političkih lidera i ogromnih suma novca, koje su sakupljane kroz različite fondove. Fond Domovina zove, Narodni pokret Kosova „Levizja Popullore e Kosoves“ nastao 1997-98, sakupljao je novac u dijaspori, a iz toga je nastala Demokratska partija Kosova (DPK) 1999.godine te „Fond 3 odsto“ nastao je 1991.godine pod kontrolom Demokratskog saveza Kosova (DSK). Te aktivnosti bile su netransparentne i dovode se u vezu sa enormnim bogaćenjem pojedinih aktualnih i bivših političkih čelnika i najbližih članova njihovih porodica.\nKriminal i korupcija su nastavljeni i posle međunarodne intervencije i rata na Kosovu 1999.godine. Nepotizam je prisutan u svim segmentima društva, a odvija se pod neposrednom kontrolom i usmeravanjem iz vrhova političkih stranaka.\nSpecijalni sud i Specijalno tužilaštvo na Kosovu osnovani su 2015.godine, postali su operativni u julu 2017.godine, a počeli su delovati u punom kapacitetu u drugoj polovini 2020.godine.\nNa Kosovu postoji nacionalno pravosuđe, postoji i međunarodna misija EU nazvana Euleks, koja je imala zadatak da uspostavi vladavinu prava na Kosovu. To je ujedno i najveća misija EU, koja je doživela potpuni fijasko.\nSpecijalni sud i Specijalno tužilaštvo trebali su da budu odgovor Kosova na tvrdnje iz Izveštaja specijalnog izvestioca Saveta Evrope Dika Martija o trgovini ljudskim organima i istovremeno dodatni zamah, da se krene sa "detačizaciju" Kosova odnosno demontažom Tačijevog režima i tako dođe do unutrašnje konsolidacije te zemlje. Zbog toga je važno, da je zaživeo rad KSC, jer će dovesti do postizanja pravde, koja će biti satisfakcija za žrtve i njihove najbliže, te će relaksirati odnose na Kosovu i osigurati bolju i izvesniju budućnost.\nU tom izvještaju je zapisano, da su zločine počinili pripadnici Oslobodilačke vojske Kosova (OVK) u periodu od 1998. do 2000.godine. Ovaj sud ima nadležnost nad krivičnim delima izvršenim na Kosovu između 1.januara 1998. i 31.decembra 2000. godine. Iako je to kosovski sud, njega finansira EU i u njemu radi međunarodno.\nDrecun: Albanija "pere Žutu kuću" i osporava zločine koje je otkrio Dik Marti\nČetvorici čelnika nekadašnje Oslobodilačke vojske Kosova (OVK), Hašimu Tačiju, Kadriju Veseljiju, Jakup Krasnćiju i Redžepu Seljimiju, potvrđene su optužnice za niz zločina protiv čovečnosti i ratnih zločina, uključujući ubistva, prisilno nestajanje lica, progon i mučenje. Njima je onemogućeno da se brane sa slobode, jer su Tači i Veselji učestvovali u ometanju rada suda, a došlo je i do likvidacije svedoka u ovom slučaju, ali i u slučaju Ramuš Haradinaj pred MKSJ u Hagu.\nSnažan trend rasta popularnosti Aljbina Kurtija i Samoopredeljenja\nSprovedena istraživanja javnog mnjenja na Kosovu pokazuju snažan trend porasta popularnosti PS. Analitičari ocenjuju, da su ovo do sada jedini kosovski izbori, koji će imati ubedljivog pobjednika Pokret Samoopredjeljenje i zbog toga je to šansa za novi početak Kosova i njegovih građana. Uverljiva pobjeda Samoopredeljenja na nedavnim lokalnim izborima u Podujevu, bastionu DSK, predstavlja snažan podsticaj izbornoj kampanji PS.\nSituacija na političkoj sceni Kosova odnosno raspoloženje građana usmereno je ka Pokretu Samoopredjeljenje , koje je u snažnom vodstvu ispred Demokratskog saveza Kosova i Demokratske partije Kosova , koji se nadmeću za drugu mjesto. Alijansa za budućnost Kosova i njen lider Ramuš Haradinaj pokušavaju skrenuti pažnju na sebe samo kandidirajući Ramuša Haradinaja za predsednika Kosova i nudeći sami sebe za koaliciju sa Samoopredeljenjem za formiranje vlasti. Ramuš Haradinaj je simbol mračne prošlosti i svaki njegov javni angažman je na štetu Kosova i njegove budućnosti.\nBirači nisu naklonjeni koaliciji Pokreta Samoopredeljenje sa drugim strankama, jer se u svesti birača izoblikovalo mišljenje, da su političko-mafijaške strukture neustavno i nelegalno smenile vladu premijera Aljbina Kurtija, a posebno mladi, koji su prepoznali svežinu na političkoj sceni u PS i njegovom lideru Kurtiju.\nNjegovoj popularnosti je doprinijela i sporna odluka Ustavnog suda Kosova, da zabrani Aljbinu Kurtiju kandidiranje na parlamentarnim izborima zbog uslovne sudske kazne.\nPIPOS: Pokret Samoopredeljenje na 43,8 odsto\nRaspoloženje birača je, da je potrebno kazniti aktuelnu koalicionu vladu, jer su očekivanja, da birači kazne dosadašnju neprincipijelnu koaliciju i njihove politike, koje su opterećene kriminalom, korupcijom, nepotizmom, zastrašivanjima, pretnjama, ratnim zločinima, likvidacijama i ucenama. Iza dosadašnjih kosovskih vlada ostala su jedino brojna prazna obećanja i šteta, koju će morati plaćati naredne generacije Kosovara. Političko-kriminalne i mafijaške strukture neće moći sprečiti Kurtija da postane novi predsjednik vlade poslije pobjede PS, jer je uslov za predsednika vlade pobeda njegovog pokreta na izborima, a ne njegova kandidatura i izbor za poslanika.\nAnalitičari upozoravaju na sinhroniziranu kampanju i povećane napade političko-kriminalnih struktura na Kosovu i pokušaje diskreditacije usmerene protiv levičarskog Pokreta Samoopredjeljenje i njegovog predsednika Aljbina Kurtija, jer će posle ovih izbora doći do uspješne borbe protiv pandemije kovid-19 i sanacije od poplava, dekriminalizacije Kosova i političke scene, demontaže režima Hašima Tačuja, te konačnog zaustavljanje trenda iseljavanja stanovništva, osiguravanja bolje egzistencije građana kroz razvoj ekonomije i ekonomsku obnovu, uspostavljanje vladavine prava i afirmacija Kosova u regionalnoj i međunarodnoj saradnji. Pobjeda PS bi stabilizirala političku situaciju kada bi Samoopredeljenje samo formiralo novu vladu Kosova. Potrebno je, da PS pokaže politički senzibilitet prema manjinama posebno srpskoj zajednici.\nVučić: Glavna tema u Parizu biće Kosovo i Metohija\nSrbija je zahvaljujući predsedniku Aleksandru Vučiću, ipak, postala epicentar dešavanja u regionu i ključna za mir i stabilnost u regionu. Zajednički ekonomski razvoj i uspostavljanje „Mini Šengena“ su prioriteti u regionalnoj saradnji. Pojedinačno male zemlje ne mogu da privuku globalne investitore i teže mogu da osiguraju održiv ekonomski rast i razvoj. Zbog toga bi za odstranjivanje unutrašnjih graničnih i administrativnih barijera, carina, bilo efikasnije za zemlje Zapadnog Balkana, da imaju usaglašenu infrastrukturnu politiku i da zajednički rade na ekonomskoj obnovi regiona. Otvaranje integriranog graničnog prelaza "Preševo - Tabanovce“ između Srbije i Severne Makedonije je korak u tom smeru. Najava otvaranja integriranog graničnog prelaza „Kafasan - Qafë Thanë“ između Sjeverne Makedonije i Albanije je nastavak započetih aktivnosti, koje vode ka stvaranju carinske unije što je jedna od namera Berlinskog procesa.\nPredsednik Srbije Aleksandar Vučić se sa francuskim predsednikom Emanuelom Makronom do sada već 11.puta sastao što ilustrativno potvrđuje poziciju Srbije u međunarodnim odnosima.\nVučić insistira na kompromisnom odnosno "vin – vin“ rešenju između zvaničnog Beograd i Prištine i zato je dobio podršku francuskog predsednika.\n"Jedina rešenja koja će dovesti do napretka po ovom pitanju, a to je jedno pitanje koje je suštinski bitno za vašu zemlju i vaš narod, to su rešenja na koja su pristale obe strane, koja su priznata i koja će nam omogućiti da konačno riješimo ovo važno pitanje koje je u srži naše Evrope“, istakao je predsjednik Makron.\nPodržao je spremnost predsednika Srbije i "rizik koji je preduzeo“ predlaganjem, kako je rekao, inovativnih rešenja.\nVučić uspešno rebrendira Srbiju, a Kosovo u stalnom nazadovanju zahvaljujući neodgovornim političkim elitama, koje vršeći javne i odgovorne funkcije u prvi plan stavljaju svoje lične interese i bogaćenje, a ne interese Kosova.\nEU: Pratimo razvoj događaja u vezi sa distribucijom vakcine na severu Kosova\nAnalitičari ocjenjuju, da je Srbija dodatno ojačala svoju poziciju za vrijeme pandemije kovid-19 uspešnom suprotstavljanju pandemiji kovid-19 u martu 2020.godine, a sada još uspešnijom vakcinacijom stanovništva. Prema zvaničnim pokazateljima Srbija je, prema proseku u posljednjih sedam dana, prva u Evropi, a treća u svetu po broju vakcinisanih građana na 100 stanovnika, pokazuju podaci objavljeni na internetskoj stranici Our World in Data pri Univerzitetu u Oksfordu, dok na Kosovu vakcinacija još nije ni započela. Vakcinacija je potpuni fijasko vlade Avdulaha Hotija, koji će se verovatno upisati kao najnesposobniji premier Kosova, broj žrtava zbog pandemije kovid-19 premašiti će sva očekivanja.\nU trenutku kada je Kosovu nestalo PCR testova, upravo je iz Beograda upućeno 1.000 testova.\n"Spremni smo da pomognemo, isto kao što bi i sada bili spremni da pomognemo Albancima sa vakcinama“, istakla je premijerka Srbije Ana Brnabić.\nPrevremeni izbori na Kosovu ponovno su u znaku obračuna dela srpske opozicije i albanskih političkih stranaka sa Srpskom listom, koju predvodi Igor Simić, a podržava predsednik Srbije Vučić. Ustvari preko Srpske liste (SL), koja je favorit izbora u srpskoj zajednici na Kosovu pokušat će, da se obračunaju sa predsednikom Srbije Aleksandrom Vučićem. Kako se približava završnica izborne kampanje rastu tenzije usmerene prema Srpskoj listi, u koju je uključeno i korištenje nasilja. Od izuzetne važnosti je, da se okonča briselski dijalog između zvaničnog Beograda i Prištine potpisivanjem pravno obavezujućeg sporazuma, ukinu granice u regionu i otklone barijere i tako započne intenzivna međusobna saradnja, jer to je onda istinsko evropsko ponašanje.\nAljbin Kurti Aleksandar Vučić Emanuel Makron Kosovo Srpska lista\n1. Februar 2021. • 22:08\nMakron poručio Vučiću: Imate prijatelja ovde u Parizu\nPredsednik Srbije Aleksandar Vučić sastao se u Parizu sa predsednikom Francuske Emanuelom Makronom, koji je tom prilikom poručio da biletaralni odnosi dve zemlje napreduju.\nNovi incident u Srbici, Kurtiju skandirali "OVK, OVK" i "Tači, Tači"\nCIK: Narednih dana ističu rokovi za akreditaciju posmatrača na izborima


Pismo evropskih zemalja UN-u protiv Irana nastoji prekriti njihovu nekompetentnost - SAHAR Balkan\nDec 05, 2019 20:38 Europe/Sarajevo\nSaharTV - Zarif je kazao da je cilj pisma kojeg su tri evropske zemlje poslale UN-u protiv iranskog raketnog programa nastojanje da se prikrije njihova nekompetentnost.\nIranski ministar vanjskih poslova, Mohammad Džavad Zarif, rekao je da je cilj pisma kojeg su tri evropske zemlje poslale generalnom sektretaru UN-a, vezano za iranski raketni program, prikriti „njihovu jadnu nekompetentnost“ u ispunjavanju obaveza preuzetih potpisivanjem nuklearnog sporazuma s Iranom 2015.god.\nZarif je to objavio danas na svom Twitter profilu, nakon što su objavljeni izvještaji o slanju pisma Britanije, Francuske i Njemačke Antoniju Guterresu, u kojem se navodi da „neki modeli iranskih balističkih raketa nisu u skladu s rezolucijom 2231 Vijeća sigurnosti UN-a“, jer mogu nositi atomske bojeve glave.\nZarif je poručio da taj potez evropskih zemalja pokazuje da one nisu uspjele ispuniti ni minimalne dužnosti koje su preuzele potpisivanjem nuklearnog sporazuma.\nNakon što se administracija američkog predsjednika Donalda Trumpa prošle godine jednostrano povukla iz nuklearnog sporazuma, evropske potpisnice obavezale su da će kompenzirati povlačenje Vašingtona i da će zaštititi svoje poslovanje s Iranom od američkih sankcija.\nNo, ta obećanja nikada nisu ispunjena, što je navelo Teheran da postepeno počne reducirati svoje obaveze preuzete nuklearnim sporazumom sa svjetskim silama.


Potpisan Sporazum o pomoći EIB za projekat kanalizacije na levoj obali Dunava\nPredsednik Gradske opštine Palilula Aleksandar Jovičić prisustvovao je danas potpisivanju Sporazuma o saradnji Grada Beograda i Evropske investicione banke za tehničku podršku, pripremu i realizaciju izgradnje kanalizacione mreže na levoj obali Dunava. Sporazum su potpisali zamenik gradonačelnika Beograda Goran Vesić i menadžer za Srbiju Evropske investicione banke Ana Solecki.\nVesić je naglasio da je ovaj dan veoma važan za opštinu Palilula, levu obalu Dunava i čitav Beograd, jer ovim sporazumom počinje rešavanje problema kanalizacije u čitavom gradu.\n–Posebno je kritična leva obala Dunava, ali i trećina Beograda nema kanalizaciju. Ovo što danas radimo je kraj jednog procesa koji traje duže od godinu dana, te zato želim da zahvalim svima koji su vredno radili na tome. Danas smo potpisali grant ugovor, koji je pomoć Evropske investicione banke u vrednosti od 1,1 milion evra, na osnovu koga će Grad izvršiti projektovanje kanalizacije na levoj obali Dunava – rekao je Vesić.\nOn je dodao da će se projektovati i postrojenja za preradu otpadnih voda i kanalizacione crpne stanice, odnosno sve što je potrebno da se reši ovaj problem.\n–Biće izgrađeno preko 80 kilometara kanalizacije, a u tom delu već postoji tridesetak kilometara, međitim i te otpadne vode idu u reku. Trenutno preko sto kanalizacionih ispusta ide u Savu i skoro dvesta ispusta direktno u Dunav, što je nedopustivo – istakao je Vesić i dodao da je Beograd poslednji veliki grad u Evropi koji kompletnu kanalizaciju ispušta u dve velike reke.\nOn je pojasnio da je, pored ove donacije, EIB odobrila i kredit od 35 miliona evra za izgradnju kanalizacione mreže na levoj obali Dunava, a da će Grad uložiti još 13 miliona iz sopstvenih sredstava, a ukupna investicija izgradnje kanalizacije u Borči, Ovči, Krnjači i Kotežu dostići će oko 80 miliona evra.\nVesić je podsetio da ova situacija nije nova i da je ovaj problem u Beogradu postoji već 60 godina, te da će trenutna gradska vlast izgraditi kanalizaciju prvo na levoj obali Dunava, a zatim u svim drugim delovima grada.\n–Kanalizacija će se projektovati u fazama i kako se koja faza bude završavala, odmah će se počinjati sa izgradnjom. To znači, da se može očekivati već sledeće godine u martu početak izgradnje kanalizacije, što je obećanje koje dajemo i mi, ali i koje je dao predsednik Republike Srbije Aleksandar Vučić – rekao je zamenik gradonačelnika.\nPrema njegovim rečima ove godine počinje izgradnja prve fabrike za preradu otpadnih voda u Velikom Selu, koju finansira Vlada Republike Srbije.\nAna Solecki je rekla da je u fokusu investicija EIB da se unapredi životni standard građana i da se obezbedi projektovanje kanalizacije.\n–Posebno nas je zabrinula situacija sa poplavama i epidemiološki rizici na Paliluli, te ćemo usmeriti naše napore kako bismo unapredili infrastrukturu Beograda–rekla je Solecki.\nMinistar Branislav Nedimović je najavio novi projekat čišćenja kanala koji će sprovesti Vlada Republike Srbije i ukazao na važnost potpisivanja ovog sporazuma.\n–Nedopustivo je da kanali budu zapušteni i nefunkcionalni. Novi zakon će urediti ovu oblast kako bi se sprečilo da se ponove posledice poplava u naseljima na levoj obali Dunava i na svim drugim mestima – rekao je Nedimović.\nPotpisivanju Sporazuma prisustvovali su odbornici Gradske opštine Palilula i Skupštine Grada sa Palilule i predstavnici građana sa leve obale Dunava.


Al Džazira Balkan počinje sa testnim emitovanjem programa - Vijesti.me\nOD SEPTEMBRA FULL\nAl Džazira Balkan od danas počinje sa testnim emitovanjem programa, prenosi Radio Slobodna Evropa\nProgram će biti dostupan putem zemaljske mreže i kablovskih operatera u Bosni i Hercegovini, koji u svojoj ponudi već imaju signal Al Džazira Balkan.\nPočetak emitovanja predstavlja ispunjavanje uslova dozvole izdate od Regulatorne agencije za komunikacije BiH.\nU testnoj fazi gledaoci će imati priliku da na svojim ekranima gledaju kako promotivne priloge, tako i povremena uključivanja u Al Džazirin program na engleskom jeziku.\nAl Džazira Balkan dio je globalne medijske mreže Al Džazira i emitovaće cjelodnevni informativni program iz regiona i svijeta, saopštila je Al Džazira Balkan.\nRanije je saopšteno da bi emitovanje cjelodnevnog programa trebalo da počne u septembru. Iz Al Džazira Balkan je tada, kako je prenijela agencija AFP, saopšteno da se nadaju kako će postati regionalna mreža vijesti u etnički podjeljenom regionu.\nUz snažne državne televizije podijeljen duž etničkih linija u cijeloj regiji i desetine privatnih kanala, uglavnom sa naglaskom na zabavu, Al Džazira Balkan se nada da će popuniti prazninu u regionalnom emitovanju vijesti.\n"U regionu trenutno postoji više od 100 stanica koje emituju vijesti", rekao je ranije Goran Milić (65), ugledni hrvatski novinar koji će biti odgovoran rad Al Džazire Balkan.\n"Mi se ne možemo takmičiti s njima na nivou lokalnih vijesti i nećemo to moći ni u bliskoj budućnosti, ali umjesto toga Al Džazira može ponuditi regionalni pristup koji je napušten 1990. godine zbog rata i rasplamsalih emocija.\nUz Al Džaziru Turska, Al Džazira Balkan će biti jedina koja se ne emituje na engleskom ili arapskom jeziku.\nPan-arapski kanal je do sada uložio 14 miliona eura u projekat Al Džazira Balkan, a zapošljavaće oko 100 ljudi, od toga 60 novinara i kamermana, saopšteno je krajem marta.\nImaće i dopisnike iz svih zemalja bivše Jugoslavije, kao i nekoliko njih iz glavnih svjetskih gradova.\nevo sada ce biti malo istine i kod nas dosta su nam prali mozgove sa ovim nasim tve kanalima\nE samo su jos oni falili.


Rukomet - Rukometaši „Dinama“ deklasirali „Metaloplastiku“ u Pančevu\nNapisano u kategoriji Rukomet, 9 marta, 2017\nU pančevačkoj Hali sportova odigrana je prva četvrtfinalna utakmica Kupa Srbije, u kojoj su se sastali rukometaši domaćeg „Dinama“ i „Metaloplastike“ iz Šapca. „Vukovi sa Tamiša“ jednostavno su deklasirali goste visokom pobedom od 42:28 (24:16).\nOd početka utakmice domaćini su krenuli borbeno, i već u prvih nekoliko minuta napravili rezultatsku razliku koju su uvećavali do kraja utamice. Trener „Dinama“ Ivan Petković imao je samo reči hvale za igru svog tima, koji je pokazao kako se igra trenutno najbolji srpski rukomet.\nNajraspoloženiji na terenu bio je upravo kapiten „Vukova sa Tamiša“, Branko Radanović sa 8 golova. Pored njega u listu strelaca upisali su se još: Miloš Barudžić 7, Miljan Bunjevčević 5, Ivan Distol 4, Pavle Banduka 4, Milomir Radovanović 3, Jovan Stojanović 3, Petar Žujović 3, Srđan Komlanov 2, Savo Slavuljica 2 i Radule Radulović 1 gol.\nEvo i rezultata ostalih četvrtfinalih utakmica:\nPartizan – Crvena zvezda 26:26\nBela Palanka – Sloga 27:30\nSpartak Vojput – Vojvodina 35:23.\nNa tabeli vodi „Dinamo“ sa 2 boda, koliko imaju drugoplasirani Spartak Vojput i trećeplasirana Sloga. Na četvrtom i petom mestu su Partizan i Crvena zvezda koji imaju po 1 bod, dok su od šestog do osmog mesta bez bodova, Bela Palanka, Vojvodina i Metaloplastika.


Dan online - Regioni: Udruženje staro 130 godina zaslužilo pomoć - 2018-03-16\nRegioni STEVAN KATIĆ OBEĆAO POMOĆ OPŠTINE OKO UREĐENJA PROSTORIJA ZA RAD GRADSKE MUZIKE Udruženje staro 130 godina zaslužilo pomoć\nHERCEG NOVI - Prostorije za rad Gradske muzike Herceg Novi konačno će biti uređene i dobiće sanitarni čvor, dogovoreno je na sastanku članova ovog udruženja i predsjednika Opštine Herceg Novi Stevana Katića.\nPredsjednik opštine je obavijestio predstavnike Gradske muzike da će imati punu podršku lokalne uprave u sređivanju prostorija na Karači, izgradnji toaleta i obezbjeđivanju neophodnog parking prostora. Istakao je, da ovo udruženje sa tradicijom dugom 130 godina, radom i načinom na koji predstavlja svoj grad zaslužuje pažnju i pomoć.\n- Nedopustivo je da najstarija institucija kulture u Herceg Novom vježba u prostorijama koje nemaju osnovne uslove i to mora da bude riješeno. Trajna namjera lokalne uprave je da poboljša uslove za rad Gradske muzike i mažoretki, jer su oni jedan od najprepoznatljivijih simbola Herceg Novog, neizostavan dio naših tradicionalnih manifestacija i sjajni ambasadori grada gdje god da se pojave - istakao je Katić.\nPredstavnici Gradske muzike, na čelu sa kapelnicom Valentinom Kulinović izrazili su zadovoljstvo zbog razumijevanja lokalne uprave za njihove zahtjeve.K.M.


source.ba | Košarac: Očekivao sam ostavku Zvizdića, a ne lažne optužbe na račun SNSD-a\nKošarac: Očekivao sam ostavku Zvizdića, a ne lažne optužbe na račun SNSD-a\nPredsjedavajući Kluba poslanika SNSD-a u Predstavničkom domu Parlamentarne skupštine BiH Staša Košarac izjavio je da je očekivao da aktuelni predsjedavajući Denis Zvizdić podnese ostavku na funkciju predsjedavajućeg Vijeća ministara, a ne da u javnost iznosi lažne optužbe o tome da SNSD navodno blokira rad Parlamenta BiH.\nParlamentarci danas o smjeni ministra Košarca i zamjenika ministra Ilića\nPoslanici sutra o smjeni ministra Košarca i zamjenika ministra Ilića: Hoće li i SDA podržati smjenu Košarca i Ilića?!\nKošarac odgovorio Crnatku: SNSD nikada nije prizivao rat, ovo nam nije rekao ni Bakir Izetbegović\n- U svakoj normalnoj zemlji apsolutno su nespojive čelne funkcije u zakonodavnoj i izvršnoj vlasti. I po Ustavu BiH te funkcije su nespojive i to je jasno svima, osim Denisu Zvizdiću i njegovom stranačkom šefu Bakiru Izetbegoviću - rekao je Košarac Srni komentirajući optužbe Zvizdića da SNSD blokira formiranje komisija i rad Parlamenta BiH.\nPrema njegovim riječima, Zvizdić bi trebao pročitati Poslovnik Predstavničkog doma i tamo pronaći odgovor na pitanje ko zaista blokira formiranje i rad zajedničkih institucija u skladu s Ustavom i zakonima BiH.\n- Stalne komisije i zajednička radna tijela oba doma Parlamenta, a pogotovo rukovodstva tih komisija, ne mogu se birati ako se ne zna ko u Parlamentu BiH čini vlast, a ko opoziciju. Normalno je i logično da predstavnici vlasti čine rukovodstva najznačajnijih komisija, dok zakon propisuje da predstavnik opozicije bude na čelu Zajedničke komisije za nadzor nad Obavještajno-sigurnosnom agencijom. To bi neko trebalo da objasni Zvizdiću i njegovoj stranci, koja u Predsjedništvu BiH uporno krši Ustav i zakone jer blokira imenovanje predsjedavajućeg Vijeća ministara - pojasnio je Košarac.\nOn je dodao da odgovor na pitanje ko u Parlamentu BiH predstavlja vlast, a ko opoziciju može da se dobije jedino glasanjem o potvrđivanju imenovanja predsjedavajućeg, te ministara i zamjenika u Vijeću ministara.\nOn je poručio Zvizdiću da institucije Republike Srpske i SNSD odavno ukazuju na ogromnu štetu koju, zbog neformiranja novog Vijeća ministara, trpe svi građani BiH.\n- Nadamo se da će SDA odustati od takve politike i da će, imenovanjem novog predsjedavajućeg Vijeća ministara, omogućiti da zajedničke institucije funkcioniraju normalno, u skladu s Ustavom i zakonima - zaključio je Košarac.\nTagovi: Stasa KosaracSNSD\nPompeo započeo evropsku turneju posjetom Pragu\nRasvijetljena oba slučaja upotrebe vatrenog oružja u Zenici, svi akteri uhapšeni\nRužnić - Cikotić: Dogovorene mjere i potezi, idemo u borbu s migrantskom krizom\nNema sigurnih: U Gradišci oboljelo jednogodišnje dijete\nDF za ministricu zdravlja u KS predložio Draženku Malićbegović, logoraši iz Žepča je optužuju za neodgovorno ponašanje tokom rata\nJohnson: Pred Britanijom su teški mjeseci\nNovi incident: U centru Sarajava nožem povrijeđen migrant\nAida Pilav: Ne smatram da je bilo šta loše u tome da imamo pravo na odmor\nSarajevom će saobraćati prvi elektro autobus\nČampara i Efendić poslali poruku Izetbegoviću: Mi još čekamo\nMeđunarodna zajednica ponovo izigrala Bošnjake: Negiranje genocida i Spomenik miru ne ide zajedno\nU sarajevskom naselju Grbavica u 17.15 sati došlo je do tučnjave u kojoj su povrijeđene tri osobe, potvrđeno je iz Ministarstva unutrašnjih poslova Kantona Sarajevo (MUP KS).


Lokalni korisnici koji su zainteresovani za onlajn dopisivanje dejting, Chat Dopisivanje\nLokalni Korisnici Koji Su Zainteresovani Za Onlajn Dopisivanje Dejting\nDa li tražite partnera? Proverite nove korisnike u nastavku i možda nađete svog idealnog partnera. Započnite razgovor i dogovorite druženje večeras. Naš sajt ima na 1000 pridruženih korisnika koji ne mogu da dočekaju da se ćaskaju sa osobom kao Vi! Kreirajte svoj 100% besplatan profil ovde\nSlični interesi: Opšte,\tBrineta,\tIstočna Evropa,\tProsečan\nJa sam Muško od 27 godine i želim naći Žensko osobu iz Zagreb. Prijavite se besplatno i pogledajte ceo profil Želite saznati više o meni? Kontaktirajte me. Očekujem Vašu poruku\n42 Sakriven profil\n26 Sakriven profil


21/04/2021 9:01:19 AM\nSvi znaju priču o Ford Mustang modelu ili neke od njenih zanimljivijih delova. Ovaj model je započeo svoj život 1964. godine, vozio ga je Stiv Mekvin u filmu “Bullet”, a prodat je u milionima primeraka i predstavlja simbol “Američkog sna”. Inside Lane je imao priliku da testira model za 2016. godinu, koji je odlično dizajniran, a enterijer je iznenađujuće praktičan i kvalitetno izveden. Naravno, i dalje ima sitnih propusta u izboru plastike i nekih detalja koji deluju kao da im nije mesto u Mustangu, ali van toga je reč o prilično dobrom automobilu. Verzija sa testa raspolaže 5.0-litarskim V8 motorom koji ispumpava zdravih 435 KS na zadnje točkove. Nećemo previše da kvarimo doživljaj, već pravac na video gore ukoliko volite pravi “american muscle”.\nTagoviamerican muscle Automobili FORD Ford Mustang opis prikaz recenzija review test v8 video\nPrethodno Fiat 500L u kome se vozio rimski papa prodat za 82.000 USD\nSledeće Toyota najavljuje mogućnost obustave proizvodnje početkom februara?


Vučić: Fijasko dijaloga u Briselu; oglasili se Lajčak i Kurti\nVučić je, obraćajući se medijima nakon sastanka u Briselu, rekao da „ovakvom sastanku nije prisustvovao“ i da to nije imalo nikakve veze sa realnošću i odgovornošću\nPredsednik Aleksandar Vučić rekao je, nakon sastanka sa premijerom privremenih institucija u Prištini Aljbinom Kurtijem u Briselu, da je Kurti u Brisel došao da bi rekao da se neće dogovoriti ni oko čega. Predsednik je istakao da je video mnogo neodgovornosti i neozbiljnosti. Prema njegovim rečima, Srbija će biti posvećena dijalogu koji će biti nastavljen do kraja jula, dok će u međuvremenu tehnički timovi razgovarati o nestalima.\nPredsednik je, obraćajući se medijima nakon sastanka u Briselu, rekao da „ovakvom sastanku nije prisustvovao“ i da to nije imalo nikakve veze sa realnošću i odgovornošću.\nNajavio je da će Srbija dati sve od sebe da se dijalog nastavi i da je dogovoreno da sledeća runda bude do kraja jula, a da će u međuvremenu tehnički timovi razgovarati o nestalima.\n„Ne znam šta bih vam rekao, da budem iskren mislim da i dužina razgovora govori o tome kakvi su rezultati, dogovoreno je da se do kraja jula nastavi dijalog, nadam se da je to jedna važna stvar koja bi mogla da garantuje očuvanje mira i stabilnosti, sve drugo bi bilo izlišno komentarisati“, istakao je Vučić.\nPoručio je da za građane Srbije ima tri važne vesti.\n„Prva je da albanska delegacija ne želi da ispuni ugovore koje su potpisali, ne žele da razgovaraju o Zajednici srpskih opština. Drugo je da su tražili hitno i odmah da čuju kada ćemo da priznamo nezavisno Kosovo. Treće je da nazivaju incidentima i provokacijom činjenicu što Srbi žele da prisustvuju liturgiji u svojim crkvama koje su na zemlji datoj u Miloševićevo vreme. Bio sam blag i nisam želeo da kažem… Ovo je odsustvo realnosti, ozbiljnosti i odgovornosti“, naglasio je predsednik Srbije.\nDodao je da su razgovarali o nestalim osobama i o tome koliko je važno otkriti mesto gde je sahranjen svaki Albanac i Srbin.\n„Ponudio sam i mislim da je to naišlo na razumevanje u potpunosti Borelja i Lajčaka, da nam uvek kažu kad imaju sumnju gde se nalazi grobnica, da ćemo otvoriti to mesto, tražio sam da nam se na devet lokacija dozvoli da iskopamo jer sumnjamo da tamo ima ubijenih Srba. Rekli su da ne može, a kada smo pitali zašto, rekli su jer je Veljko Odalović na čelu komisije za nestala lica, neki Gebels, a meni na Gebelsa više liči on nego Odalović. Nisam video racionalan pristup“, naveo je Vučić.\n„Zabrinut sam za bezbednost Srba“\nPredsednik Vučić rekao je da je veoma zabrinut za bezbednost Srba sa Kosova i Metohije sa kojima će, kaže, morati da razgovara.\n„Video sam sa koliko neodgovornosti ćemo morati da se suočavamo u budućnosti, ne zbog toga jer je neko suviše jak, već jer je veoma neodgovoran. Nastavljamo dijalog, bili smo spremni da prihvatimo svaki datum, svaki dan, za nas je to veoma važno i ne postoji ništa važnije za nas od osiguravanja sigurnosti i bezbednosti za naše ljude na KiM i poštovanje svega onoga što je do sada potpisano. Da li vidim ozbiljniji napredak ubrzo… Ljudi, ja ovakvom sastanku nisam prisustvovao, nečemu što nikakve veze sa realnošću i odgovornošću nema. Više sam ja njima rekao nego bilo šta. Oni su zamerali više EU nego nama“, naveo je Vučić.\nOdgovarajući na pitanje da li je uputio uvrede na račun Kurtija, predsednik je rekao da je odgovorio oštro, ali da nije prelazio granicu.\n„Nisam izgovarao uvrede, nisam opsovao ništa, da li sam možda bio realativno oštar… Ne možete da budete oštri ako vam neko dođe i usred problema o nestalima govori o Veljku Odaloviću i da je on član Miloševićeve partije, on je Gering i Gebels“, rekao je Vučić.\nPredsednik je rekao da je Kurti u Brisel došao kako se ne bi složio i dogovarao ni oko čega.\n„Čovek je došao da pita kada ćeš da priznaš nezavisno Kosovo. Moj odgovor je bio – nikad i onda se on detonirao“, naveo je predsednik.\n„Ovo je bio pokušaj da se okonča dijalog“\n„Ovo što su uradili bio je pokušaj da se okonča dijalog, da mi posle njihovih reči ljutito napustimo sobu, i da se više nikada ne vratimo, ali mi to nismo uradili. Nastavićemo da radimo na dijalogu“, poručio je Vučić.\nOcenio ja da to nije ličilo na dijalog, nego na iznošenje ličnih političkih stavova.\nNapomenuo je da su se predstavnici EU ponašali korektno. „Posebno Borel, sve je razumeo od prvog trenutka“, naveo je Vučić.\nDelegacija Prištine išla je dotle, kaže, da su rekli da ne može da se formira ZSO, nego nacionalni savet, kao što je Srbija uvela za nacionalne manjine.\nUpitan šta se može očekivati od SAD, kaže da je siguran da će Borel na fer i precizan način preneti Bajdenu šta se događalo.\n„Ali nemojte da smetnete s uma da su SAD, Nemačka i druge zapadne sile učestvovale u stvaranju, kako oni kažu, nezavisnog Kosova, ali mislim da će biti toliko fer da izađu sa stavom da se zna ko je odgovoran za neveliki ili nikakav napredak u dijalogu“, rekao je predsednik.\nIstiče da je uplašen za sudbinu Srba, više nego što je bio, jer razume ko upravlja u Prištini. „Ali mi ćemo dati sve od sebe da se dijalog nastavi i da obezbedimo sigurnost za naše građana na KiM“, zaključio je Vučić.\nIzvor RTS, 15. jun 2021.\nLajčak: Dijalog nije bio lak\nSpecijalni predstavnik EU za dijalog Beograda i Prištine Miroslav Lajčak ocenio je da dijalog u Briselu nije bio lak, ali da je važno da se dogodio.\n„Oba lidera su imala vrlo otvorenu i direktnu razmenu stavova u vezi sa onim šta svaki od njih očekuje od dijaloga. Ono što je važno za Evropsku uniju je da su oba lidera potvrdila da nema drugog puta za normalizaciju odnosa osim normalizacije odnosa između Kosova i Srbije“, izjavio je Miroslav Lajčak nakon trilateralnog sastanka u Briselu između Beograda i Prištine, s evropskim posrednicima.\nLajčak napominje da su se obe strane obavezale da će raditi na sveobuhvatnoj normalizaciji odnosa kroz dijalog i da će se proces dijaloga nastaviti do kraja jula.\n„EU, kao i građani Srbije i Kosova, imaju visoka očekivanja od dvojice zvaničnika da će prevazići nasleđe prošlosti i usmeriti Kosovo i Srbiju ka zajedničkoj evropskoj budućnosti“, poručio je Lajčak.\nDelegaciju Beograda predvodi predsednik Srbije Aleksandar Vučić, a prištinsku stranu premijer privremenih institucija Aljbin Kurti, dok EU predstavljaju šef diplomatije Žozep Borel i specijalni predstavnik za dijalog Beograda i Prištine Miroslav Lajčak.\nKurti ponudio četiri predloga za nastavak dijaloga\nAljbin Kurti je nakon sastanka u Briselu izjavio da se učesnici nisu složili sa njegovim predlozima dnevnog reda nastavka dijaloga. Između ostalog, predložio je da Beograd i Priština potpišu zajedničku mirovnu deklaraciju kojim se obavezuju da neće napadati jedni druge.\nKurti je na Fejsbuk nalogu objavio da je ponudio četiri predloga, a prvi je da „šest zemalja Zapadnog Balkana napreduje iz CEFTA-i u SEFTA-i (Sporazum o slobodnoj trgovini Jugoistočne Evrope), prema modelu EFTA-EEA, odnosno sporazumu koji Lihtenštajn, Norveška i Island imaju sa EU“.\nDrugi predlog je da Beograd i Priština odmah potpišu zajedničku mirovnu deklaraciju kojom se obavezuju da neće napadati jedni druge.\n„Ovo je važno kao nikada ranije, dan nakon samita NATO-a u Briselu i tamošnjih jednoglasnih poruka“, napisao je Kurti.\nTreći predlog je da „nakon uzajamnog priznavanja, imamo bilateralni reciprocitet, uključujući i pitanje manjina“.\n„Dakle, Srbi na Kosovu mogu da imaju svoje Nacionalno veće, kao što to imaju Albanci i Bošnjaci u Srbiji“, preneo je Kurti.\nČetvrti predlog se odnosi na pitanje nestalih lica, za koje Kurti tvrdi da su „nestali nasiljem“ i da šefa srpske komisije za rasvetljavanje nestalih osoba Veljka Odalovića treba ukloniti sa tog mesta, jer je po Kurtijevom mišljenju, „1997-1999 bio načelnik štaba Kosovskog okruga i upravljao okupiranim Kosovom zajedno sa Zoranom Anđelkovićem“.\n„Na moj prvi predlog nije odgovoreno, dok su ostala tri predloga odbijena. Nadam se da će po povratku u Beograd gospodin Vučić i gospodin Selaković više razmisliti i ozbiljno razmotriti prihvatanje ovih predloga“, napisao je Kurti.\nPreporučujemoAleksandar VučićAljbin KurtiAndrija Igićdijalog Beograda i PrištineKosovo i MetohijaMiroslav LajčakPrištinaSrbija


Štrajk glađu SNS članova GIK u Šapcu, građani ispred gradske uprave – srbijaNASAzemlja\nŠtrajk glađu SNS članova GIK u Šapcu, građani ispred gradske uprave\nby admin October 6, 2020, 9:18 pm 1.1k Views\nGradska izborna komisija, koja je pod direktnom kontrolom Nebojše Zelenovića, nalazi razloge da opstruiše kompletan izborni proces, a pre svega da krši zakon, izjavio je ranije večeras poverenik Glavnog odbora SNS u Šapcu Aleksandar Pajić.\nZbog toga su članovi GIK koje je delegirala SNS večeras stupili u štrajk glađu.\n“Pokušavaju da na svaki način ostanu na vlasti još nekoliko nedelja, kako bi i dalje zloupotrebljavali sredstva budžeta i jasno izraženu volju građana Šapca. Članovi Gradske izborne komisije koje je delegirala SNS stupili su večeras u štrajk glađu zbog takvog odnosa predsednika i članova GIK koje je delegirao Nebojša Zelenović i Dušan Petrović”, rekao je Pajić Tanjugu.\nGradska izborna komisija večeras je odložila donošenje odluke po prigovorima i tražila da se pojedini spiskovi za biračko mesto urede, odnosno tražila je način da opstruiše izborni proces i da, odugovlačenjem, sačeka da izbori, jednostavno, ne mogu da se proglase, kazao je Pajić.\nPredsednik Gradske izborne komisije Budimir Pavlović tvrdi da aktivisti i rukovodioci SNS u Šapcu fizički blokiraju članove gradske izborne komisije da napuste salu u kojoj su zasedali.\nOn je rekao da su predstavnici GIK obavestili policiju o večerašnjim događajima.\nPajić je rekao da Šabac mora da poštuje zakon i volju građana, bez obzira da li se ona svidela ili ne Nebojši Zelenoviću.\nSNS demantuje Zelenovića\nGradski odbor Srpske napredne stranke Šabac demantovao je večeras kao neistinite navode Nebojše Zelenovića da je kandidat za gradonačelnika Srpske napredne stranke Šabac Aleksandar Pajić sa kriminalcima upao u prostorije Gradske izborne komisije, kao to nije istina da Srpska napredna stranka opstruiše sednicu GIK.\n“Činjenica je da članovi, koji su pod uticajem Dušana Petrovića, na prljav način pokušavaju da oduže izborni proces i zbog toga su oni na koje on ne može da izvrši uticaj odlučili da stupe u štrajk glađu”, navodi se u saopštenju.\n“Ujedno, ovim putem pitamo Nebojšu Zelenovića, zbog čega kriminalci čuvaju kuće Budimira Pavlovića, Dušana Petrovića, pa čak i njegovu”, navodi GO SNS Šabac.\nZelenović, kao i predsednik GIK Budimir Pavlović izjavili su da su članovi GIK iz SNS “upali na sednicu” komisije i ne daju ostalim članovima da izađu iz prostorija GIK.


Muke sa strujom stanovnika Novog gradskog centra\nPosted on 14. maja 2019. at 20. maja 2019. by Ist Media\nBOR, (IST Media) Stanovnici Novog gradskog centra u Boru već duže vreme imaju problema sa električnom energijom, koja im i po nekoliko puta dnevno nestaje na kraći period.\nKako smo obavešteni od nekih stanara, juče je u toku dana u kratkom periodu dva puta došlo do nestanka struje, a to se ponovilo i tokom noći.\nPored problema koji zbog nestanka struje mogu imati električni aparati, probleme imaju i stanari čiji su poslovi vezani za računare, na kojima se u slučaju iznenadnog nestanka struje, ukoliko nemaju UPS, mogu izgubiti podaci.\nU Distribuciji nam je objašnjeno da su u toku prebacivanja napajanja i da dolazi do ispada prekidača. Sličan problem, rečeno nam je, dešava se i u selima, gde se prekid isporuke električne energije dešava više puta nedeljno.\nDo uredne isporuke struje, kako smo saznali, doći će kada se završe radovi na zaštiti.


Od čega umiru Evropljani\nSrčani udar, infarkt i kancer su najčešći uzroci smrti u državama Evropske unije. U Evropskoj uniji je 2015. godine preminulo 5.217.367 ljudi, što je za 272.000 više nego 2014. godine,...\nPremijer Španije ne ide na samit EU-Balkan zbog Tačija?\nŠpanski premijer Marijano Rahoj razmišlja da ne ode na samit EU-Balkan, najavljen za 17. maj, jer ne želi da se fotografiše sa kosovskim predsednikom Hašimom Tačijem, pošto Španija ne...\nSrbija u junu očekuje otvaranje značajnog paketa poglavlja\nEvropa upozorava: Ograničene vize za zemlje koje ne prihvataju državljane\nEvropska unija će kazniti zemlje koje odbijaju da prihvate svoje državljane koji uđu neautorizovano u Evropu restrikcijom viza njihovim diplomatama.\nMnoge privatne agencije za zapošljavanje, nezaposlenim i zaduženim Grcima nude posao u nekoj od zemalja Evropske unije. Ali mnoge od njih, po dolasku na novi posao, dočeka otrežnjenje. Pouka i za...\nBivši nemački kancelar Gerhard Šreder založio se u Beču za zajedničku ekonomsku, socijalnu i spoljnu politiku, kao i ponovno približavanje EU Rusiji i Turskoj.


Američki State department odbacio tvrdnje Karadžića\nAmerički Stejt department je danas odbacio tvrdnje bivšeg predsjednika Republike Srpske Radovana Karadžića da je od Ričarda Holbruka (Richard Holbrooke) dobio obećanje da će biti pošteđen suđenja pred Haškim tribunalom, prenijela je vašingtonska radio stanica "Glas Amerike".\nRadovan Karadžić je 25. maja 2009. uputio Tribunalu podnesak u kome zahtjeva da optužnica protiv njega bude odbačena navodeći da mu je Holbruk, svojevremeni američki izaslanik za Balkan, obećao imunitet od krivičnog gonjenja ukoliko se bude povukao iz javnog života.\nStejt deparetment, međutim, tvrdi kako su Sjedinjene Američke Države više puta jasno predočile da ne postoji nikakav sporazum o pružanju imuniteta Karadžiću od krivičnog gonjenja za ratne zločine.\n-Ni ambasador Holbrik niti bilo koji drugi zvaničnik SAD nije bio u situaciji da Karadžiću ponudi takav imunitet i stoga do takve ponude nije došlo - naveo je Stejt department.\n-Dr. Karadžić jeste potpisao izjavu, o čijem tekstu su pregovarali ambasador Holbruk i tim visokih zvaničnika američke vlade sa visokim srpskim zvaničnicima u Beogradu, 18. jula 1996. Karadžić nije prisustvovao sastanku. U toj izjavi dr. Karadžić je obećao da će napustiti tadašnji položaj i povući se iz javnog života, ali nije postojao quid pro quo - navodi se u saopštenju.\nU saopštenju Stejt departmenta se, pored ostalog, navodi i da su vlasti SAD predale Karadžiću brojna dokumenta, od kojih je neka citirana u pomenutom podnesku od 25. maja, ali se izražava i mišljenje da je on "iskrivljeno predstavio informacije koje je dobio".\nStejt department je dalje saopštio da dokumenti koja se tiču tvrdnji o sporazumu o pružanju imuniteta, "pokazuju neosnovanost" Karadžićevih tvrdnji.\nIz tih dokumenata, po tumačenju Stejt departmenta, proizlazi da je prilikom postizanja sporazuma o Karadžićevom povlačenju iz javnog života, vlada SAD više puta jasno predočila da očekuje da će on biti izveden pred Tribunal u Hagu.\n-Ovaj stav je očigledan kako u saopštenjima za stampu, tako i privatnim diplomatskim komunikacijama, kao što su pisma državnog sekretara Vorena Kristofera i ambasadora Holbruka predsjedniku Srbije Slobodanu Miloševiću - navedeno je u saopštenju.\nStejt department je na kraju saopštenja istakao da je trajna politika SAD da obezbjede "da optuženi za ratne strahote budu privedeni pred lice pravde.".


Lideri partija Demokratskog saveza Kosova, pokreta Samoopredeljenje, Alijanse za budućnost Kosova i Inicijative za Kosovo potpisali su u sredu koalicioni Sporazum o principima, na osnovu kojeg lideri ovih partija teže da zajednički formiraju vladu tokom predstojećeg mandata. Do toga bi trebalo da dođe nakon izbora predsednika Skupštine u petak.\nAlbin Kurti, lider Samoopredeljenja je, međutim, rekao da je ovo tek sporazum o principima, te da je za uključenost njegovog pokreta u Vladu potreban još jedan sporazum i unutrašnji referendum u partiji.\nSličan koalicioni sporazum potpisan je i pre tri meseca, nakon izbora, između Demokratskog saveza Kosova, Alijanse za budućnost i Inicijative za Kosovo. Sada je deo ove koalicije i Samoopredeljenje Albina Kurtija.\nPotpisani sporazum, po rečima lidera DSK-a Ise Mustafa, ima za cilj izgradnju funkcionalnih institucija na Kosovu, a za dobrobit svih građana Kosova i za interes izgradnje zakonske države.\n“Ovaj sporazum nas obavezuje da što pre, i u skladu sa principima parlamentarne demokratije, ustavnim normama i zakonima u zemlji, izgradimo nove institucije. Da se fokusiramo na ekonomski razvoj, na pobećanje zaposlenosti i blagostanje građana. Da se uspostavi otvoreni demokratski dijalog sa srpskom manjinom na Kosovu, radi njihove potpune i ravnopravne integracije. Da se angažujemo za jedan iskreni, dobro pripremljen dijalog, koji će biti fokusiran na pitanja koja su od interesa za Republiku Kosovo”, kazao je Mustafa.\nNa osnovu ovog sporazuma, ponovni kandidat za predsednika Skupštine je Isa Mustafa, a kandidat za premijera Ramush Haradinaj. Samoopredeljenje u svoje osnovne principe navodi dijalog sa Srbijom i pregled privatizacije na Kosovu.\nLider ovog pokreta, Albin Kurti, je nakon potpisivanja sporazuma kazao da će njegova partija održati i referendum unutar partije oko njihovog učešća u Vladi. On se, međutim, potpisivanjem sporazuma složio sa osnovnim principima tog dokumenta.\n“Kada se radi o formiranju nove Vlade, koja će izmeniti Kosovo kako u političkom aspektu tako i u socio-ekonomskom, održaćemo referendum unutar Samoopredeljenja...Ono što smo danas uradili je da smo se nakon tromesečnih razgovora složili da Kosovo preusmerimo u pravcu razvoja, ravnopravnosti, borbe protiv korupcije i slično”, kazao je Kurti.\nZa formiranje Vlade i učešće Samoopredeljenja u toj vladi Kurti je kazao da je potreban drugi sporazum.\nZa ‘oživljavanje’ ovog koalicionog sporazuma je najpre potrebno da se izabere predsednik Skupštine, na sednici koja je zakazana za petak. Demokratska partija Kosova insistira da ova pozicija pripada njima, a isto tvrdi i opozicija.\nUkoliko za predsednika Skupštine ponovo bude izabran Isa Mustafa iz Demokratskog saveza Kosova, Thacijeva partija navodi da će se ponovo obratiti Ustavnom sudu.\nU Sporazumu o principima između DSK-ABK-Inicijativa i pokreta Samoopredeljenje stoji da je dijalog odgovornost Vlade i da će Vlada imenovati pregovarača iz redova Samoopredeljenja, koji će predvoditi ovaj proces.\n„Pitanja o kojima se vodi dijalog, kao i okvir dijaloga, usakladiti će se sa svakom stranom potpisnicom ovog Sporazuma o principima i usvojiće se u Skupštini Republike Kosova“, stoji u Sporazumu.\nPre potpisivanja Sporazuma lideri DSK-AZK-Inicijativa sastali su se sa američkom ambasadorkom na Kosovu Tracey Ann Jacobson, kao i sa specijalnim predstavnikom EU Samuelom Žbogarom.\nNakon potpisivanja Sporazuma, predstavnici Evropske unije na Kosovu izrazili su očekivanje da će buduća kosovska Vlada nastaviti da implementira sporazuma koje su Kosovo i Srbija postigli tokom dijaloga u Briselu.\nU zajedničkoj izjavi specijalnog predstavnika Evropske unije i šefa kancelarije EU na Kosovu Samuela Žbogara, te šefova misija država članica EU prisutnih na Kosovu, izražava se nada da će nova Vlada Kosova uskoro biti formirana, kako bi se prešlo na rešavanje mnogih izazova sa kojima se suočava Kosovo, kao što su ekonomsko upravljanje, poboljšanje životnog standarda i vladavina prava, nastavak evropske agende i normalizacija odnosa sa Srbijom.\n“U ovom kontekstu ističemo veliki značaj konstruktivnog i prema rezultatima orijentisanog nastavka dijaloga uz pomoć EU na političkom i tehničkim nivoima, koji vodi ka sveobuhvatnoj normalizaciji odnosa sa Srbijom. Ta posvećenost, kao što je jasno navedeno u nedavno parafiranom Sporazumu o stabilizaciji i pridruživanju, od direktnog je značaja za evropski put Kosova i samim tim itekako u interesu Kosova”, navedeno je u saopštenju, te se dodaje da se od buduće kosovske Vlade očekuje da će nastaviti da implementira sporazume, kao i da će se obavezati i angažovati u nastavku normalizacije odnosa sa Srbijom.


27 Trebinjaca pokreće sopstveni biznis uz podršku Grada - Top Portal\nNaslovnica BiH Lokalno 27 Trebinjaca pokreće sopstveni biznis uz podršku Grada\nGradonačelnik Trebinja Mirko Ćurić potpisao je ugovore sa korisnicima koji su ove godine učestvovali u javnom pozivu za program samozapošljavanja Grada Trebinja.\nUgovori su potpisani sa 27 lica koja će u narednom periodu započeti sopstveni biznis, za što je iz gradskog budžeta izdvojeno 215.000 konvertibilnih maraka.\nGradonačelnik Trebinja je istakao da, uprkos pandemiji koronavirusa, Grad nastoji obezbijediti sredstva za podršku u oblasti privrede kroz različite programe, a jedan od njih je i program samozapošljavanja.\n„Na ovaj poziv su se odazvali ljudi koji su imali ideje o pokretanju sopstvenog biznisa, a nakon toga je trebalo uraditi biznis plan, poslije čega su stručnjaci u Agenciji za razvoj malih i srednjih preduzeća odlučivali da li su te ideje provodljive i da li zainteresovani mogu ispratiti projekat do kraja“, rekao je gradonačelnik Trebinja.\nPo ovom programu, korisnici su mogli dobiti sredstva i do 15.000 KM, a visina sredstava zavisila je od biznis ideje i biznis plana.\n„Ovo je do sada najveći iznos novca, ali ovo su hrabri ljudi koji su spremni da ulažu u sebe i sopstveni posao, ali i u grad Trebinje“, istakao je gradonačelnik.\nZora Bokun, koja će se baviti krojačkom djelatnošću, kaže da bez pomoći Grada Trebinja radnju ne bi ni otvorila:\n„Da nema ove podrške ne bih počinjala posao. Novac ću uložiti u polovne mašine, jer tako mogu obezbijediti više mašina, dio u potreban materijal i nešto malo novca u opremanje prostora“, rekla je Bokun.\nMiljan Topalović, koji otvara firmu eloksirane bravarije u Trebinju, takođe je zadovoljan podrškom Grada, a sredstva će uložiti, kako kaže, u opremu i mašine.\nPrethodni članakDanas sastanak Glavnog koordinacionog tima\nNaredni članakBogdanić se oporavio od koronavirusa


Albiol: "Murinjo je pogubio konce" - Sportske.net\nAlbiol: "Murinjo je pogubio konce"\nRaul Albiol, defanzivac Napolija, otkrio je da je Žoze Murinjo u poslednjoj sezoni pogubio konce u svalčionici Real Madrida, i da ga je na kraju to i koštalo posla.\nLE - Italijanska dominacija, Sevilja se izvukla!Bilo je vredno bola...Engleska - Koji klub je najbolji u proteklih 50 godina?Bane otkrio ko je najbolji igrač Čelsija!Arsenal - Sukobi mišljenja zbog Fabregasa!\nReal Madrid je kao drugoplasirani završio takmičenje u Primeri prošle sezone, dok je u Ligi šampiona ispao u polufinalu od Borusije iz Dortmunda.\nMurinjo je na kraju sezone dobio otkaz, a i Albiol je uskoro promenio sredinu.\n"Sa Murinjom nikada nisam imao loš odnos. Poslednja tri meseca u Realu nisu bila ugodna, jer smo izgubili trku u ligi, izgubili smo u polufinalu Lige šampiona, a nismo uspeli da osvojimo ni Kup kralja", rekao je Albiol.\n"Prošle sezone je atmosfera u svlačionici bila najlošija, ali ja sam ipak zadržao dobar odnos sa trenerom", dodao je on.


Plenković se sastao sa Hrvatima iz Srbije\nM. K. 30. novembra 2016. 18:16\nHrvatski premijer Andrej Plenković sastao se danas u Banskim dvorima s predstavnicima Hrvata u Srbiji, koji su ga upoznali sa otvorenim pitanjima i izazovima sa kojima se suočava hrvatska manjina, preneo je portal Indeks.hr.\nPoložaj Hrvata u Srbiji biće, kako je najavljeno, jedna od glavnih tema u razgovorima Zagreba i Beograda.\nKod premijera Plenkovića su bili Tomislavom Žigmanovim, predsednik Demokratskog saveza Hrvata u Vojvodini i zastupnik u Narodnoj skupštini Srbije te Slaven Bačić, predsednik Hrvatskog nacionalnog vijeća.\nPlenković je, kako se navodi, ponovno izrazio svoj stav o nužnosti poštovanja prava hrvatske manjine u Srbiji, na način kako to čini hrvatska vlada radi kada je reč o srpskoj manjini u Hrvatskoj.\n„Smatramo da njihov položaj našom aktivnom politikom, posebno kroz rad Centralne državne komisije za Hrvate izvan Hrvatske, kroz rad Ministarstva spoljnih i evropskih poslova, te projekte, možemo ojačati njihov položaj i u pogledu zastupljenosti u predstavničkim telima, njihovih kulturnih prava, obrazovnog sistema, kao i učešćem u medijskom životu i na svaki drugi način“, rekao je Plenković.\nHrvati iz SrbijePlenković\nZa Plenkovića Srbija i dalje agresor sa kojom želi dijalog\nPlenković naredne nedelje u Mostaru –…\nPlenković poslednje pročitao Kisindžerov – Svetski…\nU Hrvatskoj obeležen Dan nezavisnosti, neprihvatljive poruke…


10 najboljih hotela koji primaju kućne ljubimce - Kaljari\nTurizam u Kaljariju\nNoćenja s doručkom u Kaljariju\nRestorani u Kaljariju\nAktivnosti u Kaljariju\nSvi hoteli u Kaljariju\nPovoljne ponude za hotele u Kaljariju\nLast minute ponude za hotele u Kaljariju\nKampovi – Kaljari\nHoteli u blizini: Poetto\nHoteli u blizini: Bastione di Saint Remy\nHoteli u blizini: Cathedral of Santa Maria\nHoteli u blizini: Santuario e Basilica di Bonaria\nHoteli u blizini: Museo Archeologico Nazionale\nHoteli u blizini: Monte Urpinu\nHoteli u blizini: Orto Botanico\nHoteli u blizini: Parco Naturale Molentargius-Saline\nFid o putovanjima: Kaljari\nHoteli koji dozvoljavaju kućne ljubimce - Kaljari, Italija\nHoteli koji primaju kućne ljubimce - Kaljari\nDoručak je uključen24\nNoćenja s doručkom i pansioni25\nPrikladni za porodicu29\n46 od 459 objekata odgovara vašim filterima. Obriši sve filtere\nBr. 1 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nCena koju ste pronašli je za 17% niža od prosečne cene ovog hotela od 116 US$ za noćenje.\nBr. 2 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 3 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 4 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nCena koju ste pronašli je za 21% niža od prosečne cene ovog hotela od 235 US$ za noćenje.\nBr. 5 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 6 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 7 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 8 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 9 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 10 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 11 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 12 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 13 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 14 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 15 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 16 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 17 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari\nBr. 18 od 46 – objekti sa najboljim odnosom cena/kvalitet – Hoteli koji primaju kućne ljubimce - Kaljari


Srbijanski tabloidi bliski Vučiću napadaju Putina: Slijedi li zahlađenje odnosa dvije zemlje – Mreza\nNaslovne strane srbijanskih tabloida u izdanjima od četvrtka donose kritički, neki i napadački stav prema predsjedniku Rusije Vladimiru Putinu. Tabloidi redom kritiziraju Putin zbog izjave o Kosovu.\nRuski predsjednik je prekjučer na sastanku sa generalnim sekretarom Ujedinjenih nacija Antoniom Guterresom izjavio da su samoproglašene DNR i LNR na istoku Ukrajine postale nezavisne “po analogiji sa odlukom Međunarodnog suda pravde o situaciji na Kosovu”, koju su, kako je rekao, svi podržali.\nMnogi tumače da je Putin time, praktično, priznao samostalnost i nezavisnost Kosova.\n“Kurir” na naslovnici donosi tekst “Karte su otvorene: Goli interes”, te dodaje da Putin svojom izjavom štiti interese Rusije u Donjecku i Lugansku, “ne vodeći računa o poziciji Srbije na Kosovu”.\n“Srpski Telegraf” je još oštriji, te na naslovnici donosi tekst “Zar ovako, braćo Rusi: Putin zabio nož u leđa Srbiji, trampio Kosovo za Donbas”.\n“Alo” također kritički navodi da je zbog Putinove izjave došlo do “slavlja u Prištini, Zagrebu i Sarajevu”.\n“Informer” donosi ovu izjavu na naslovnici uz opasku da “Putin igra na Kosovo”.\nInače, vjeruje se da su ovi tabloidi bliski predsjedniku Srbije Aleksandru Vučiću te da često pišu ono što on misli. Stoga se već može pretpostaviti da bi ovakvi naslovi mogli biti najava zahlađenja odnosa Beograda i Moskve.\nSrbija je od početka ruske invazije na Ukrajinu pod pritiskom da se pridruži politici zapadnih sila prema Kremlju. Iako je Beograd glasao za nekoliko rezolucija u UN-u protiv Moskve, dosad nije uvodio nikakve sankcije Rusiji.


Višković najavio povećanje plata u javnom sektoru do 20 odsto - Istinito.com - Ne budi ovca!\nPočetna > BIH > Politika > Višković najavio povećanje plata u javnom sektoru do 20 odsto\nVišković najavio povećanje plata u javnom sektoru do 20 odsto\n7. Novembra 2019. Istinito599Leave a Comment on Višković najavio povećanje plata u javnom sektoru do 20 odsto\nPredsjednik Vlade Republike Srpske Radovan Višković izjavio je danas da će od početka naredne godine biti povećane plate radnicima u javnom sektoru u rasponu od pet do 20 odsto.\n“Vlada Republike Srpske utvrdila je danas set zakona koji se odnose na povećanje plata, što je od izuzetnog značaja jer se tako nešto nije desilo nekoliko godina”, rekao je novinarima Višković nakon sastanka sa predstavnicima Saveza sindikata Republike Srpske.\nOn je naveo da plate neće biti povećane za one čiji je koeficijent 26,23.\nPredsjednik Saveza sindikata Republike Srpske Ranka Mišić rekla je da Sindikat pozdravlja odluku Vlade da budu povećane plate u javnom sektoru, ali da je potrebno raditi na povećanju zarada i u privatnom.\nOna je ponovila da je u Srpskoj potrebno povećati plate najmanje za deset odsto i da najniža plata od 1. januara bude 550 KM.\nTagged istinito javni sektor plate povecanje plata radovan višković\nDržavljani BiH krijumčarili ratno oružje


NATO : Vojna imovina mora biti uknjižena na BiH – Informer\nVojna imovina mora biti uknjižena na BiH, izjavio je danas zamjenik komandanta NATO Štaba Sarajevo John Olsen i istakao da je rješenje ovog pitanja uslov koji BiH mora ispuniti prije nego što bude aktiviran Akcioni plan za članstvo u Alijansi.\n”NATO je postavio uslov da vojna imovina bude uknjižena kao vlasništvo BiH i da bude data na korištenje Ministarstvu odbrane BiH’‘, rekao je Olsen novinarima uoči predavanja ”Prošlost, sadašnjost i budućnost NATO-a”, koje je danas organizovao NATO Štab Sarajevo.\nOn je naglasio da imovina ne može biti uknjižena na bivšu JNA, na bilo koji od entiteta, opština ili kantona, već iskuljčivo na BiH.\n”Saradnja između BiH i NATO-a je na jako dobrom nivou, napredak se postiže svaki dan, ali je jako teško reći koliko će dugo BiH biti u Akcionom planu za članstvo, prije nego što postane punopravna članica”, kaže Olsen.\nNačelnik opštine Istočna Ilidža Predrag Kovač istakao je da je ova lokalna zajednica zainteresovana za rješavanje pitanja vojne imovine, jer je grad Istočno Sarajevo dobrim dijelom nastao na zemlji koja je nekad bila vlasnišvo JNA.\nPredsjednik RS Milorad Dodik rekao je ranije da su lideri političkih partija na nedavnom sastanku u Mostaru razgovarali i o vojnoj imovini i da se naslutila mogućnost da bude postignut kompromis.


JERMENSKI PREMIJER O MOGUĆNOSTI ANGAŽOVANJA RUSKIH MIROVNJAKA: 'O tome samo u okviru Minske grupe'\nJERMENSKI PREMIJER O MOGUĆNOSTI ANGAŽOVANJA RUSKIH MIROVNJAKA: "O tome samo u okviru Minske grupe"\nRusija i Jermenija su uspostavile snažnu saradnju u sferi bezbednosti\nJermenski premijer Nikol Pašinjan govorio je u intervjuu za TV "Al Džazira" o mogućnosti angažovanja ruskih mirovnjaka u regionu Nagorno-Karabaha. Kako kaže, to je pitanje za Minsku grupu OEBS.\n- , uključujući >> Pročitaj celu vest na sajtu SrbijaDanas.com << postojanje ruske vojne baze na teritoriji Jermenije. Postoje sporazumi koji su na snazi i moguće je da na agendi našeg dijaloga u vezi s tim bude promena - naveo je on.\nOn je rekao i da Jerevan u svom stavu polazi od toga da je "Rusija, pre svega, kopredsedavajuća Minske grupe i da Minska grupa čini sve neophodno kako bi u regionu bio uspostavljen mir i pomaže rešavanje problema Karabaha".\nVostok.rs: „Mirovnjaci bi mogli da uđu u zonu konflikta u Nagorno-Karabahu samo ako se sa tim slože obe strane u sukobu“\nOGLASIO SE PESKOV: "Mirovnjaci u Karabahu SAMO UZ SAGLASNOST OBE STRANE U KONFLIKTU"\nJermenski premijer Nikol Pašinjan govorio je o mogućnosti angažovanja ruskih mirovnjaka u regionu Nagorno-Karabaha..Mirovnjaci bi mogli da uđu u zonu konflikta u Nagorno-Karabahu samo ako se sa tim slože obe strane u sukobu, rekao je portparol Kremlja Dmitrij Peskov...- Mirovnjaci mogu da uđu...


73. izbor najboljih sportista BiH\nU Narodnom pozorištu u Sarajevu sinoć je održan Izbor najboljih sportista Bosne i Hercegovine za 2017. godinu.\nNa ovoj sportskoj manifestaciji koja se održava u organizaciji Sportskog saveza BiH i kojoj je prisustvovao i ministar za obrazovanje, mlade, nauku, kulturu i sport Damir Žuga, za najbolje bh. sportiste u prošloj godini proglašeni su fudbaler Miralem Pjanić i džudistkinja Larisa Cerić.\nNagrade Sportskog saveza za uspješne sportiste i sportske ekipe dodijeljene su u još nekoliko kategorija, a među dobitnicima su bili i Muški rukometni klub „Goražde“ kojem je dodijeljeno posebno priznanje za popularizaciju i razvoj sporta te karatista KK „Goražde“ Aldin Mićivoda koji je dobio priznanje „Sportska nada“.\nUz isticanje da su upravo sportisti i dugi talentovani mladi ljudi iz BPK Goražde njegovi najbolji ambasadori u zemlji i inostranstvu, ministar Damir Žuga je, u ime Vlade, Ministarstva i u svoje vlastito ime, uputio iskrene čestitke nagrađenim predstavnicima sporta iz Goražda te kazao da će Vlada i resorno ministarstvo i u budućem periodu dati punu podršku sportistima i sportskim klubovima iz ovog kantona.


Priprema dokumentacije za "Beograd na vodi" - Vlada donela odluku o izradi prostornog plana\nVlada Srbije užurbano priprema neophodnu urbanističku dokumentaciju za izgradnju "Beograda na vodi". Nacrt izmena i dopuna Generalnog plana Beograda 2021. je na javnom uvidu do 9. jula.\nTim dokumentom predviđeno je da se promeni funkcionisanje železničkog saobraćaja u Savskom amfiteatru.\nNovim dokumentom se predviđa brisanje dela u kojem se navodi da se teritorija Savskog amfiteatra i dela Novog Beograda preko reke u početnoj fazi rešavaju putem međunarodnog konkursa. Briše se i deo u kome se napominje da visina objekata može biti do 5 spratova jer se područje nalazi u zoni zaštićenih vizura. Takođe, predviđeno je izostavljanje dela koji govori o rekonstrukciji Karađorđeve ulice i delova grada uz Brankov most koji su navedeni kao potencijalno dobre lokacije za sadržaje javne namene od nacionalog značaja (na primer opera).\nIzmenom je predviđena i mogućnost nove preparcelacije zemljišta i izgradnja novih saobraćajnica.\nOsim toga, Vlada Srbije je donela odluku o izradi Prostornog plana područja posebne namene uređenja dela priobalja grada Beograda – područje priobalja reke Save za projekat "Beograd na vodi".\nPreliminarna granica Prostornog plana obuhvata delove područja grada Beograda površine od oko 170 hektara. Prostorni plan će predstavljati osnov za izdavanje informacije o lokaciji i lokacijske dozvole, a po potrebi i za izradu planova detaljne regulacije i urbanističko-tehničkih dokumenata.\nNosilac izrade Prostornog plana je Republička agencija za prostorno planiranje, a rok za izradu je šest meseci od stupanja na snagu ove odluke.\nSredstva za izradu Prostornog plana obezbediće Republička agencija za prostorno planiranje iz budžeta Republike Srbije.\nDatum: 23.06.2014 Izvor: E-kapija


Žena je stub i u politici – ASinfo Portal\nMILIĆI – Žena je stub društva, porodice, ali i stub u politici, izjavio je Srni predsjednik Vlade Republike Srpske Radovan Višković na prazničnom prijemu za članice i simpatizerke Opštinskog odbora SNSD-a Milići.\nVišković je istakao da je SNSD, kao najveća politička partija u Republici Srpskoj, to prepoznala i zato u svojim redovima ima najveći broj žena, te im čestitao predstojeći praznik.\n“U našim redovima je dva puta žena bila premijer, a sada je predsjednik Republike Srpske. To znači da smo jedna od rijetkih političkih partija koja posvećuje pažnju ženama i daje im priliku da pokažu da svojim radom, kreativnošću i stabilnošću mogu da daju veliki doprinos razvoju društva u cjelini”, rekao je Višković.\nOn je podsjetio da ova stranka u svojim redovima ima žena koje su na poziciji načelnika opština, te da će na lokalnim izborima veliki prostor na stranačkim listama dati kandidatima iz reda žena.\nPremijer Srpske je dodao da su žene danas i veliki menadžeri u privrednim subjektima, te da je pogrešno shvatanje da su žene nježniji i slabiji pol od muškaraca.\n“Ja se ne slažem sa tim. Bilo je hiljade slučajeva gdje žene pokažu i veću hrabrost, disciplinu i odgovornost, pa i veću sabranost i želju da nešto postignu i u porodici i u društvu”, naglasio je Višković.\nPrema njegovim riječima, SNSD je to prepoznao i kao vodeća politička partija posvećuje izuzetnu pažnju ženama.\nOn je ocijenio i da je 8. mart u suštini posvećen borbi žene da bude ravnopravno tretirana u društvu i da ni po čemu ne zaostaje iza muškarca.\nZaražen državljanin Srbije na kruzeru “Velika princeza”


U Novom Sadu od 44.938 zahteva za legalizaciju rešeno 7.721 - Gradjevinarstvo.rs\nU Novom Sadu od 44.938 zahteva za legalizaciju rešeno 7.721\n03.12.2015. | Tanjug\nStručni saradnik u „Upravi za urbanizam i stambene poslove Grada Novog Sada“ Slobodan Deklić izjavio je da se ne zna tačan broj nelegalno izgrađenih objekata, a da je na osnovu ranijih zakona o legalizaciji ukupno podneto 44.938 zahteva za legalizaciju, od čega je pravosnažno rešen 7.721 zahtev.\nNovi Sad (www.pixabay.com)\nOn je rekao „Tanjugu“ da će tačan podatak o broju nelegalnih objekata na teritoriji Novog Sada biti poznat nakon sprovođenja popisa koji je predviđen novim Zakonom o ozakonjenju nelegalno izgrađenih objekata, a taj popis će sprovesti građevinska inspekcija i posebna komisija koju obrazuju jedinice lokalne samouprave.\nDeklić je rekao da veruje da je broj nelegalno sagrađenih objekata znatno veći od broja dostavljenih prijava za legalizaciju, dodajući da je siguran da će to pokazati i popis koji treba da usledi.\n- Iako ne postoji zvanična evidencija o tome u kojim zonama u gradu je najveći broj nelegalno izgrađenih objekata, ali suštinski uvidom na terenu znamo da su to Veternik, Adice, Futog, Sajlovo – rekao je Deklić.\nPo njegovim rečima, novim zakonom je predviđeno da se izvrši popis nelegalnih objekata, a na osnovu tog popisa građevinski inspektori će u svakom pojedinačnom slučaju donositi rešenje o rušenju, ali ta rušenja neće biti izvršavana istog momenta, već će ta rešenja biti poslata „Upravi za urbanizam“ na osnovu kojih će se pokretati postupak ozakonjenja.\n- „Uprava za urbanizam“ će o ovim slučajevima obaveštavati koja je to dokumentacija koja je neophodna da se dostavi da bi se postupak ozakonjnja mogao pozitivno okončati. Ukoliko se postupak ozakonjenja završi negativno u objektima čije rušenje nije moguće, građevinski inspektor će konstatovati tu činjenicu i o tome će obavestiti katastar nepokretnosti, koji će stavljati određenu zabeležbu na osnovu koje će biti zabranjeno dalje prometovati tu nepokretnost – pojasnio je Deklić.\nOn je dodao da će o negativnom procesu ozakonjenja nelegalnog objekta biti obaveštena i Poreska uprava, što znači da će vlasnici tih objekata, pored toga što neće moći da prodaju tu nekretninu, na nju plaćati i dodatni porez.\n„Gradska uprava za urbanizam“ u procesu ozakonjenja nelegalno sagrađenih objekata u narednom periodu će, po rečima Deklića, pregledati svaku pojedinačnu prijavu za legalizaciju kako bi utvrdila da je uz tu prijavu dostavljena i sva neophodna dokumentacija na osnovu koje je moguće izvršiti ozakonjenje, ukoliko ta dokumentacija ne bude kompletna od vlasnika će se tražiti da je dopune.\nGRADSKA UPRAVA ZA URBANIZAM I STAMBENE POSLOVE NOVI SAD, SRB\n021 422 644


Pravilnik o radu tela za vansudsko rešavanje potrošačkih sporova | Unija Poslodavaca Srbije\nZakon o zaštiti potrošača usvojen je u septembru 2021. godine i predvideo je, između ostalog, mehanizam vansudskog rešavanje sporova, kao alternativan način rešavanja potrošačkih sporova. U skladu sa tim Ministar trgovine, turizma i telekomunikacija doneo je pravilnik kojim se uređuje rad tela za vansudsko rešavanje potrošačkih sporova.\nUkoliko potrošač nije zadovoljan ishodom rešavanja reklamacije koju je uložio trgovcu, potrošački spor se može rešiti vansudskim putem uz pomoć trećeg lica koje, u skladu sa Zakonom o zaštiti potrošača, mora biti neutralno,nezavisno i nepristrasno.\nVansudsko rešavanje potrošačkih sporova jeste postupak predviđen za rešavanje svih vrsta potrošačkih sporova, bez obzira na vrstu i vrednost spora.\nTreće lice koje posreduje u postupku rešavanja spora između potrošača i trgovca je telo za vansudsko rešavanje potrošačkih sporova koje pomaže stranama u sporu da pronađu konstruktivno i kompromisno rešenje.\nOva tela moraju ispuniti propisane uslove kako bi se upisala na Listu tela za vansudsko rešavanje potrošačkih sporova koju sačinjava i javno objavljuje Ministarstvo trgovine, turizma i telekomunikacija. U svom radu moraju slediti određena pravila i kriterijume kako bi strane u sporu imale istu mogućnost argumentacije, ali i pravovremene informacije koje se tiču kako eventualnih troškova, tako i pravnih posledica ishoda vansudskog rešavanja potrošačkog spora. Ministarstvo trgovine, turizma i telekomunikacija finansira rad tela za vansudsko rešavanje potrošačkih sporova isplatom finansijskih sredstava po završenom postupku.\nNovi Pravilnik o radu tela za vansudsko rešavanje potrošačkih sporova bliže uređuje uslove za osnivanje, upis i rad tela za vansudsko rešavanje potrošačkih sporova, izveštavanje o radu, naknadu za rad tela, obrazac zahteva za upis na Listu tela i obrazac predloga za pokretanje postupka vansudskog rešavanja spora.\nZa poslodavce koji se bave trgovinom važno je da znaju da vansudski postupak pred telom može da pokrene potrošač samo ukoliko je prethodno izjavio reklamaciju ili prigovor trgovcu i da je trgovac obavezan da učestvuje u postupku vansudskog rešavanja potrošačkih sporova.